hotchpotch/miracl-hf-unified huggingface dataset:
সালমা হায়েক
সালমা ভালগারমা হায়েক জিমেনেস (; জন্ম: ২ সেপ্টেম্বর, ১৯৬৬) একজন মেক্সিকান এবং মার্কিন অভিনেত্রী, পরিচালক, এবং টেলিভিশন ও চলচ্চিত্র প্রযোজক। চলচ্চিত্র জগতে তিনি অভিনেত্রী সালমা হায়েক নামেই সমধিক পরিচিত। বেশ কিছু দাতব্য কর্মকাণ্ডের সাথে জড়িত এবং বেশ কিছু মানবিক বিষয়ে গণসচেতনতাবৃদ্ধিমূলক কাজে সোচ্চার। এর মধ্যে আছে নারীর প্রতি সহিংসতা এবং অভিবাসীদের প্রতি বৈষম্য।
হায়েকের সবচেয়ে আলোচিত কাজ হল "ফ্রিদা" চলচ্চিত্রে মেক্সিকীয় চিত্রশিল্পী ফ্রিদা কাহলোর ভূমিকায় অভিনয়। এই কাজের জন্য তিনি শ্রেষ্ঠ অভিনেত্রী বিভাগে একাডেমি পুরস্কার, গোল্ডেন গ্লোব পুরস্কার, বাফটা পুরস্কার ও স্ক্রিন অ্যাক্টরস গিল্ড পুরস্কারের মনোনয়ন লাভ করেন। তিনিই প্রথম মেক্সিকীয় যিনি শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। নির্বাক চলচ্চিত্র অভিনেত্রী দোলোরেস দেল রিও-এর পর তিনি হলিউডের অন্যতম উল্লেখযোগ্য মেক্সিকীয় ব্যক্তিত্ব। ফার্নাদা মন্টিনিগ্রোর পর তিনি দ্বিতীয় লাতিন আমেরিকান অভিনেত্রী (তৃতীয় জন ছিলেন কাতালিনা সানদিনো মোরিনো) যিনি সেরা অভিনেত্রী বিভাগে অস্কারের জন্য মনোনীত হয়েছিলেন।
তিনি ২০০৪ সালের "দ্য মালদোনাদো মিরাকল" অনুষ্ঠানের জন্য শিশুতোষ/কিশোর/পারিবারিক বিশেষ অনুষ্ঠান পরিচালনা বিভাগে ডেটাইম এমি পুরস্কার অর্জন করেন এবং ২০০৭ সালে এবিসি চ্যানেলের হাস্যরসাত্মক নাট্যধর্মী "আগলি বেটি" ধারাবাহিকে অতিথি চরিত্রে অভিনয় করে হাস্যরসাত্মক ধারাবাহিকে সেরা অতিথি অভিনেত্রী বিভাগে একটি এমি পুরস্কারের মননয়ন লাভ করেন। এছাড়া তিনি ২০০৯ থেকে ২০১৩ সাল পর্যন্ত এনবিসি চ্যানেলের হাস্যরসাত্মক ধারাবাহিক "থার্টি রক"-এ অতিথি চরিত্রে অভিনয় করেন।
জুলাই ২০০৭-এ হলিউডের লাতিন সম্প্রদায়ের মধ্যে “লাতিনো পাওয়ার ফিফটি” (Latino Power 50), অর্থাৎ “পঞ্চাশ লাতিনো ক্ষমতাধর” ব্যক্তিত্বের ওপর "দ্য হলিউড রিপোর্টার" পত্রিকা প্রথমবারের মতো একটি জরিপ পরিচালনা করে; জরিপে সালমা হায়েকের অবস্থান ছিলো চতুর্থ। ঐ মাসেই অনুষ্ঠিত আরেকটি জরিপে পুরুষ ও নারী মিলিয়ে ৩,০০০ তারকাব্যক্তিত্বের মধ্যে পরিচালিত এক জরিপে হায়েক “সবচেয়ে যৌনআবেদনময়ী তারকা” নির্বাচিত হন। এই ৬৫% অ্যামেরিকান সালমাকে বর্ণনা করতে “Sexy” (যৌনআবেদনময়ী) শব্দটি ব্যবহার করেন। ২০০৮-এর ডিসেম্বরে "এন্টারটেইনমেন্ট উইকলি" “টেলিভিশনের ২৫ ব্যক্তিত্বসম্পন্ন শিল্পী” তালিকায় হায়েকের অবস্থান ১৭তম বলে ঘোষণা করে।
সের
সের এক প্রকারের পরিমাপের একক, যা ওজন পরিমাপের জন্য এক সময় বাংলায় ও ভারতীয় উপমহাদেশের বিভিন্ন স্থানে ব্যবহার করা হতো। ১৬ ছটাক এ ১ সের হয়। ১ সের প্রায় ০.৯৩৩১০ কিলোগ্রাম এর সমান।
সের এর সাথে অন্যান্য এককের সম্পর্ক হলো
১ সের = ১৬ ছটাক = ৮০ তোলা
১ মন = ৪০ সের।
মেট্রিক পদ্ধতির প্রচলনের ফলে বাংলাদেশ ও ভারত হতে সের এককটি প্রায় লোপ পেয়েছে, তবে এখনো কথ্য ভাষা ও গ্রামাঞ্চলে সের এর ব্যবহার রয়েছে।
মেইহেম
মেইহেম (ইংরেজি: Mayhem "মেইহেম্‌") একটি নরওয়েজীয় ব্ল্যাক মেটাল ব্যান্ড, যা ১৯৮৪ সালে প্রতিষ্ঠিত হয়। ব্যান্ডটি মূলত ব্ল্যাক মেটাল ধারার গানের কিংবদন্তি হিসেবে দেখা হয়।
মেইহেম সেল্টিক ফ্রস্ট, স্লেয়ার ও ভেনম ব্যান্ড দ্বারা অনুপ্রানিত এবং গিটারিস্ট ইউরোমাস এটি প্রতিষ্ঠা করেন। শুরুতে বেজিস্ট নেক্রবুচার,ড্রামার মানহেইম সাথে গিটারিস্ট ইউরোমাস ভোকাল হিসেবে ছিলেন।পরে ১৯৮৬ ও ১৯৮৭ সালে ভোকাল একা ম্যানিয়াক ও ভোকাল একা মেসিইয়াহ দলে যোগ দান করেন। ১৯৮৮ সালে ড্রামার মানহেইম চাকরীর জন্য ব্যান্ড ছাড়েন ও ভোকাল একা ম্যানিয়াক বিষন্নতাজনিত কারণে দল ত্যাগ করেন।
মেইহেম ব্যান্ডের ইতিহাস কিছুটা বিতর্কিত । প্রাক্তন ভোকাল একা ডেথের আত্নহত্যা এবং সহিংস মঞ্চ পরিবেশনা , গিটারিস্ট ইউরোমাসের হত্যা বিতর্কের কারণ হিসেবে ঊল্লেখযোগ্য। মঞ্চের সামনে মেহাম ব্যান্ড শুয়োরের মাথা ঝুলিয়ে রাখত সঙ্গীত পরিবেশনের সময়। ভোকাল একা ডেথ মঞ্চে বিছিন্ন শুয়োরের মাথা ছুরি দিয়ে আঘাত করতেন এবং মাঝে মাঝে নিজেকেও রক্তাক্ত করতেন। ৮ই এপ্রিল, ১৯৯১ সালে তিনি শটগানের সাহায্যে আত্নহত্যা করেন। তার মৃতদেহ আবিষ্কৃত হয় গিটারিস্ট ইউরোমাসের মাধ্যমে এবং তিনি সেসময় পুলিশকে খবর না দিয়ে ক্যামেরা দিয়ে কিছু ছবি তোলেন পরবর্তীকালে অ্যালবামের প্রচ্ছদ হিসেবে ব্যবহারের জন্য। তিনি একা ডেথের মাথার খুলির কিছু অংশ দিয়ে একটি নেকলেসও বানান। গিটারিস্ট ইউরোমাস ১০ই আগস্ট,১৯৯৩ বারজাম ব্যান্ডের ভার্গ ভিকারনেস দ্বারা ব্যবসায়িক কারণে নিহত হন।
ফ্রাঙ্কফুর্ট পুস্তকমেলা
ফ্রাঙ্কফুট পুস্তকমেলা একটি আন্তর্জাতিক পুস্তক ও প্রকাশনাসংক্রান্ত বাণিজ্য মেলা তথা প্রদর্শনী যা প্রতি বৎসর জার্মানীর ফ্রাঙ্কফুর্ট শহরে অনুষ্ঠিত হয়।
এটা মূলত প্রদর্শনী যেখানে ক্রেতা-বিক্রেতার মধ্যে খুচরা বিকিকিনি হয় না, বরং লেখক, প্রকাশক এবং পুস্তক বিপণনকারীদের আন্তর্জাতিক সম্পর্কজালিকা তৈরীই এ পুস্তকমেলার প্রধান উদ্দেশ্য। ২০০৬ খৃস্টাব্দে "শ্রাবণ প্রকাশনী"-এর অংশগ্রহণের মধ্য দিয়ে এ মেলায় বাংলাদেশের আনুষ্ঠানিক অংশগ্রহণের সূচনা হয়।
জেসিকা অ্যালবা
জেসিকা মারি আলবা () (জন্ম: ২৮ এপ্রিল, ১৯৮১) একজন মার্কিন টেলিভিশন ও চলচ্চিত্র অভিনেত্রী। তিনি তাঁর অভিনয়জীবন শুরু করেন তেরো বছর বয়সে, "ক্যাম্প নোহোয়ার", ও "দ্য সিক্রেট ওয়ার্ল্ড অফ অ্যালেক্স ম্যাক" (১৯৯৪)-এর মাধ্যমে। আলবা ২০০০-২০০২ সালে টিভি ধারাবাহিক "ডার্ক অ্যাঞ্জেল"-এ মূল অভিনেত্রীর ভূমিকায় অভিনয়ের মাধ্যমে আলোচনায় আসেন।CBS. March 28, 2005. এরপর বিভিন্ন চলচ্চিত্রে আলবাকে দেখা যায়। যেমন: "হানি" (২০০৩), "সিন সিটি" (২০০৫), "ফ্যানটাস্টিক ফোর" (২০০৫), "ইনটু দ্য ব্লু" (২০০৫), "" (২০০৭), এবং "গুড লাক চাক" (২০০৭)।"The Age" June 22, 2007. Retrieved 2008-04-24.
গণমাধ্যমের কাছে আলবা একজন যৌনদেবী (Sex Symbol); এবং তার চাহনির জন্য তিনি সবসময় গণমাধ্যমের কাছে আলাদা গুরুত্ব পান। ২০০৬ সালে, "ম্যাক্সিম" ম্যাগাজিনের “হট ১০০” সেকশনে খুব সহজেই জেসিকা আলবা স্থান পান। একই বছর আস্কমেন ডট কম-এর “৯৯ আকাঙ্ক্ষিত নারী”-র তালিকায় আলবা প্রথম স্থান অধিকার করেন। এছাড়া ২০০৭ সালে "এফএইচএম"-এর পরিচালিত জরিপে তিনি “বিশ্বের সবচেয়ে যৌনআবেদনময়ী নারী” খেতাবে ভূষিত হন। ২০০৬ সালে "প্লেবয়" ম্যাগাজিনে আলবা বিকিনি পরিহিত অবস্থায় দেখা যায়। তিনি তাঁর অভিনয়ের জন্য বিভিন্নরকমের পুরস্কার লাভ করেছেন। যেমন: টিন চয়েজ পুরস্কার, টিভিতে সেরা অভিনেত্রী হিসেবে স্যাটার্ন পুরস্কার, এবং টিভি ধারাবাহিক "ডার্ক অ্যাঞ্জেল"-এ অভিনয়ের জন্য তিনি গোল্ডেন গ্লোব মনোনয়ন পেয়েছেন। পেশাজীবনে বেশ কয়েকবার রেজি পুরস্কারের জন্য মনোনীত হওয়ায় তাঁর অভিনয় প্রতিভা সমালোচনার মুখোমুখি হয়েছে। পর্দার বাইরে আলবা, ও তাঁর ব্যক্তিগত জীবন বিভিন্ন গণমাধ্যম, তারকা ও ক্রোড়পত্র সাংবাদিকতার একটি নিয়মিত খোরাক।
অ্যালবা ক্যালিফোর্নিয়ার পোমোনাতে জন্মগ্রহণ করেছিলেন। তাঁর পিতার নাম মার্ক অ্যালবা এবং মাতার নাম ক্যাথরিন। তাঁর মা ফ্রেঞ্চ ও ড্যানিশ বংশোদ্ভূত এবং তাঁর বাবা মেক্সিকান বংশোদ্ভূট মার্কিন নাগরিক। অ্যালবার পিতা-মাতা উভয়ই ক্যালিফোর্নিয়ায় জন্মগ্রহণ করেছিলেন। অ্যালবার একজন ছোট ভাই রয়েছে, তাঁর নাম জোশ অ্যালবা। জেসিকা অ্যালবার পিতা মার্কিন বিমান বাহিনীতে চাকরি করতেন। চাকরিসূত্রে তাঁর পরিবার মিসিসিপিতে স্থানান্তরিত হয়। পরবর্তিতে তারা টেস্কাসেও স্থানান্তরিত হন। অবশেষে অ্যালবার বয়স যখন নয় বছর, তখন তারা ক্যালিফোর্নিয়ার স্থায়ী অধিবাসী হন। অ্যালবা বলেছেন যে, তাঁর পরিবার খুব রক্ষণশীল ঐতিহ্যবাহী ক্যাথোলিক ল্যাটিন অ্যামেরিকান পরিবার। কিন্তু ব্যক্তি হিসেবে অ্যালবা নিজেকে স্বাধীনচেতা মনে করেন। তিনি নিজেকে পাঁচ বছর বয়স হতে নারীবাদী মনে করেন।
শৈশবে অ্যালবা বেশ শারীরিক পীড়া পেয়েছিলেন। বছরে ৪-৫ বার তাঁর নিউমোনিয়া হয়েছিল। এছাড়া তাঁর টনসিল, অ্যাপেনডিক্স ও ফুসফুসেও সমস্যা ছিল। পরবর্তিতে অ্যালবা বিদ্যালয়ের অন্যান্য শিক্ষার্থীদের থেকে পৃথক হন, কারণ অধিকাংশ সময়েই তাঁকে হাসপাতালে অসুস্থ অবস্থায় থাকতে হত। ফলে তেমন কেউই তাঁর ঘনিষ্ঠ বন্ধু হতে পারেনি। শৈশবে অ্যালবার হাঁপানী রোগও ছিল। অ্যালবা বলেছেন যে, তাঁর পরিবারের বারবার স্থানান্তর হওয়ার কারণেও তাঁর ভাল বন্ধু গড়ে ওঠেনি। তিনি আরো বলেছেন যে, শৈশবে তিনি উৎকন্ঠা রোগেও ভুগেছিলেন। ১৬ বছর বয়সে অ্যালবা বিদ্যালয়ের পড়ালেখা সম্পন্ন করেন। বিদ্যালয় জীবন শেষ হতে না হতেই তিনি আটলান্টিক থিয়েটার কোম্পানিতে ভর্তি হন।
ক্যাথরিন হেইগেল
ক্যাথরিন মারি হেইগেল () (জন্ম: ২৪ নভেম্বর, ১৯৭৮) একজন মার্কিন অভিনেত্রী। তিনি "গ্রে'স অ্যাটানমি" টিভি ধারাবাহিক ও "নকড আপ" চলচ্চিত্রে কেন্দ্রীয় চরিত্রে তাঁর অভিনয়ের জন্য বেশি পরিচিত।
অভিনয়ে মনোনিবেশের পূর্বে হেইগেল ভিলহেলমিনা মডেলস-এ শিশু মডেল হিসেবে তাঁর পেশাজীবন শুরু করেন। তাঁর চলচ্চিত্র অভিষেক ঘটে "দ্যাট নাইট" চলচ্চিত্রের মাধ্যমে। "গ্রে'স অ্যানাটমি"তে আলোড়নজাগানো অভিনয়ের পূর্বে তিনি টেলিভিশন ধারাবাহিক "রোজওয়েল" ও চলচ্চিত্র "মাই ফাদার দ্য হিরো"তে অভিনয় করেন। পরবর্তী কয়েক বছরে হেইগেল "ম্যাক্সিম", "ভ্যানিটি ফেয়ার" এবং "কসমোপলিটান"সহ প্রভৃতি প্রকাশনায় প্রচ্ছদ মডেল ও যৌনদেবী হিসেবে নিজেকে উপস্থাপন করেন।
২০০৭ সালের ২৩ ডিসেম্বর, তিনি জশ কেলিকে বিয়ে করেন। তাঁদের বিয়েটি হয়েছিল যুক্তরাষ্ট্রের ইউটা অঙ্গরাজ্যের পার্ক সিটিতে।
হেইগেলের জন্ম ওয়াশিংটন ডি.সি.-তে। তাঁর মা ন্যান্সি পেশায় একজন ব্যক্তিগত ব্যবস্থাপক, এবং তাঁর বাবা পল হেইগেল একজন অর্থ ব্যবস্থাপক/হিসাবরক্ষক। হেইগেল জার্মান ও আইরিশ বংশদ্ভূত, এবং তিনি দ্য চার্চ অফ জেসাস খ্রাইস্ট অফ লেটার-ডে সেইন্টস-এর একজন সদস্য। হেইগেল তাঁর চার ভাইবোনের মধ্যে সবচেয়ে ছোট। তাঁর ওপরের তিন জনের নাম যথাক্রমে, মেগ, জ্যাসন, ও হোল্ট। তাঁর পরিবার কানেক্টিকাট-এ স্থায়ী হওয়ার পূর্বে তাঁরা প্রথমে ভার্জিনিয়ায় ও পরবর্তীকালে ডেনভারে বসবাস করেছেন। কানেক্টিকাটের অবস্থাপন্ন শহর নিউ ক্যানন-এ তাঁদের পুরোনো ভিক্টোরিয়ান স্টাইলের একটি বড় বাড়ি আছে, যেখানে হেইগেল তাঁর শিশু বয়সের বেশিরভাগ সময় পার করেছেন।
ডেথ মেটাল
ডেথ মেটাল এক ধরনের সঙ্গীত ধারা, যা হেভি মেটাল সঙ্গীতের উপধারা হিসেবে ধরা হয়। এ ধরনের সংগীতে অতি উচ্চ ফ্রিকোয়েন্সির গিটার, ড্রামস এবং গম্ভীর ভরাট গলার উচ্চস্বর ব্যবহার করা হয়। এ ধরনের গানের বিষয়বস্তু কিছুটা ভিন্নধর্মী। খুন, ধর্ষণ, শয়তানের উপাসনা, অত্যাচার, ধর্মহীনতা, যৌনবিকৃতি,সামাজিক বৈষম্য, দর্শন, রহস্যময়তা ইত্যাদি ডেথ মেটাল সঙ্গীতের বিষয়বস্তু হিসেবে ব্যবহৃত হয়ে থাকে। 
সমাজবিজ্ঞানী কিথ কান হ্যারিসের মতে ডেথ মেটাল হচ্ছে নৃশংসতাকে চাকচিক্যময় করা, যা মানুষের মনে এক ধরনের মুগ্ধতা জাগায় এবং যে মুগ্ধতা একই সাথে আকাঙ্খা এবং ক্রোধ জাগিয়ে তোলে। ডেথ মেটাল শিল্পীরা একে এক ধরনের চূড়ান্ত শিল্প বলে মনে করেন, যা "হরর ছবির" সাথে তুলনা করা যেতে পারে।মেলোডিক ডেথ মেটাল ডেথ মেটাল শাখার একটি উপশাখা।
আশির দশকের মাঝামাঝি ডেথ মেটাল সঙ্গীতের উদ্ভব ঘটে। ডেথ ব্যান্ডের লীডার চাক সোল্ডিনারকে ডেথ মেটাল সঙ্গীতের পিতা হিসেবে ধরা হয়। এ সঙ্গীত ধারা বিশেষভাবে কিছু থ্রাশ মেটাল ব্যান্ড দ্বারা অনুপ্রানিত, যেমন স্লেয়ার, কেল্টিক ফ্রস্ট,ক্রিয়েটর। মরবিড এ্যাঞ্জেল, পসেসড ব্যান্ড এ সঙ্গীত ধারার পুরোধা। আশির দশকের শেষের দিকে এবং নব্বই দশকের শুরুতে ডেথ মেটাল সারা বিশ্বে জনপ্রিয় হয়ে উঠতে থকে। ক্যানিবাল করপস, মরবিড এ্যাঞ্জেল,ওবিচুয়ারি কিছু ব্যবসায়িকভাবে সফল ব্যান্ডের নাম। ব্যবসায়িকভাবে সফলতা পেলেও মূলধারার সঙ্গীত থেকে এখনও ডেথ মেটাল ব্যান্ডগুলো বিচ্ছিন্ন।
কেল্টিক ফ্রস্ট
সেল্টিক ফ্রস্ট সুইজারল্যান্ডের একটি হেভি মেটাল ব্যান্ড, যা ১৯৮৪ সালে গঠিত হয়। এ ব্যান্ডটি আশির দশকের গোথিক মেটাল ও এক্সট্রিম মেটাল গানের অনুপ্রেরণা হিসেবে কাজ করে।সেল্টিক ফ্রস্ট ১৯৮৪ থেকে ১৯৯৩ পর্যন্ত সক্রিয় ছিল। ২০০১ সালে পুনরায় একত্রিত হয়ে ২০০৮ সালে আবার ভেঙ্গে যায়। এ ব্যান্ডটি ব্ল্যাক সাবাথ, এ্যাঞ্জেল উইচ, ভেনম প্রভৃতি হেভি মেটাল ব্যান্ড দ্বারা অনুপ্রানিত।
ভেনম
ভেনম একটি ইংলিশ এক্সট্রিম মেটাল ব্যান্ড যা ১৯৭৮ সালে গঠিত হয়। ভেনম ব্যান্ড মূলধারার ব্যবসায়িক সাফল্য বা সমালোচকদের সুদৃষ্টি তেমন একটা না পেলেও এ ব্যান্ডটির প্রথম দু’টি অ্যালবাম (ওয়েলকাম টু হেল ও ব্ল্যাক মেটাল) নতুন সঙ্গীত ধারা সৃষ্টি করতে পথিকৃৎ ভূমিকা পালন করে। শয়তান সম্পর্কীয় ও অন্যান্য অতি প্রাকৃতিক বিষয় ব্যান্ডটির গানের কথা হিসেবে ব্যবহার করে যা ছিল একেবারে নতুন ধারণা। অ্যালবাম দু’টি প্রায় "হাজার খানেক" ব্যান্ডকে আকৃষ্ট করে। ব্ল্যাক মেটাল ও ডেথ মেটাল ধারার সঙ্গীতের উদ্ভব ঘটে।
ক্যানিবাল করপস
ক্যানিবাল করপস একটি আমেরিকান ডেথ মেটাল ব্যান্ড যা ১৯৮৮ সালে গঠিত হয়। এই ব্যান্ড ১১টি স্টুডিও ও ১ টি লাইভ অ্যালবাম প্রকাশ করে। যদিও তেমন কোন মিডিয়ার প্রচারণা ছিল না, তারপরও তাদের প্রথম দু’টি অ্যালবাম প্রকাশের পর ব্যাপক আগ্রহ সৃষ্টি হয়। ক্যানিবাল করপসের অ্যালবাম বিক্রি সারা বিশ্বে ১ মিলিয়ন কপির বেশি ছাড়ায় ২০০৩ সালে যা তাদের সর্বকালের সর্বাধিক বিক্রিত ডেথ মেটাল ব্যান্ডের সম্মান এনে দেয়।
ক্যানিবাল করপস স্লেয়ার, ডেথ, মরবিড এ্যাঞ্জেল প্রভূতি ব্যান্ড দ্বারা অনুপ্রাণিত একটি ব্যান্ড। এ ব্যান্ডের গানের কথা ও অ্যালবামের অঙ্গসজ্জা খুবই বিতর্কিত। অনেকবারই বিশ্বের বিভিন্ন দেশে তাদের সেন্সরবিহীন অ্যালবাম বিক্রি ও প্রদর্শন নিষিদ্ধ করা হয়েছে ।
সমালোচনার জবাবে ক্যানিবাল করপসের সদস্যরা বলেন:
মরবিড এ্যাঞ্জেল
মরবিড এ্যাঞ্জেল আমেরিকার ফ্লোরিডা ভিত্তিক একটি আমেরিকান ডেথ মেটাল ব্যান্ড। ব্যান্ডটি পসেসড, ওবিচুয়ারি, ডেথ,ডিসাইড, ক্যানিবাল করপস প্রভৃতি ব্যান্ডদের মতো ডেথ মেটাল ধারার সঙ্গীতের মান ও আদর্শ নিধারণে এবং ডেথ মেটালকে থ্রাশ মেটাল ধারার সঙ্গীত থেকে আলাদা করতে গুরুত্বপূর্ণ ভূমিকা পালন করে। ব্যান্ডটি ১৮৮৩ সালে গঠিত হয়। মরবিড এ্যাঞ্জেল তৃতীয় সর্বাধিক বিক্রিত ডেথ মেটাল ব্যান্ড। তাদের অ্যালবাম "কোভেনান্ট" শুধুমাত্র আমেরিকাতেই ১,২৭,০০০ কপি বিক্রি হয়।
থ্রাশ মেটাল
থ্রাশ মেটাল হেভি মেটাল সঙ্গীতের একটি উপশাখা। এ ধরণের সঙ্গীতে আক্রমণাত্নক কণ্ঠ ও দ্রুতলয়ের বাজনা ব্যবহার করা হয়। থ্রাশ মেটাল ব্যান্ডগুলির গানে সামাজিক অস্থিরতা,বৈষম্য ইত্যাদি বিষয় উঠে আসে।অ্যানথ্রাক্স ব্যান্ড, মেগাডেথ, মেটালিকা, স্লেয়ার এই ৪টি ব্যান্ডকে থ্রাশ মেটাল সঙ্গীতের স্রষ্টা ও লালনকারী হিসেবে ধরা হয়, যারা ৮০ দশকের শুরুর দিকে থ্রাশ মেটালকে জনপ্রিয় করে তোলে।
জুডাস প্রিস্ট,আয়রন মেইডেন,ভেনম,মোটরহেড ব্যান্ডকে থ্রাশ মেটালের অনুপ্রেরণা হিসেবে ধরা হয়।
থ্রাশ মেটালের জনপ্রিয়তা এখন আর শুধু তরুণ প্রজন্মের মধ্যে সীমাবদ্ধ নেই। এর কারণ হিসেবে মিডিয়ায় ব্যাপক প্রচারণা, মিউজিক ভিডিও ও ভিডিও গেমকে ধরা যায়। মূলধারার সঙ্গীতের সাথে এখন থ্রাশ মেটালকে আর বিচ্ছিন্ন করার উপায় নেই।
মোনিকা বেলুচ্চি
মোনিকা বেল্লুচ্চি (; জন্মঃ ৩০ সেপ্টেম্বর ১৯৬৪) হরেন একজন ইতালীয় অভিনেত্রী এবং ফ্যাশন মডেল।
মোনিকা বেলুচ্চির জন্ম ইতালির সিত্তা দি কাসতেল্লো, উমব্রিয়াতে। তাঁর মা মারিয়া গিসতিনেল্লি একজন চিত্রশিল্পী ও বাবা লুইগি বেলুচ্চি একটি ট্রাকিং কম্পানির স্বত্তাধিকারী ছিলেন। ১৬ বছর বয়সে লিসিও ক্লাস্সিকোতে যোগদানের সময় বেলুচ্চি মডেলিং শুরু করেন। বেলুচ্চি তাঁর পেশাজীবন একজন আইনজীবী হিসেবে শুরু করতে চেয়েছিলেন, এজন্য তিনি পেরুজা বিশ্ববিদ্যালয়ে আইন বিষয়ে পড়াশোনা শুরু করেন। আর বিশ্ববিদ্যালয়ের বেতনাদি পরিশোধ করার জন্য তিনি মডেলিং করতেন, কিন্তু আইন পড়াটাই ছিলো তার সবসময়ের ধ্যানজ্ঞান। তিনি অনর্গল ইংরেজি, ফরাসী ও ইতালীয় ভাষায় কথা বলতে পারেন; এবং দক্ষতার সাথে স্পেনীয় ভাষায় কথা বলতে পারেন। "দ্য প্যাশন অফ দ্য খ্রাইস্ট" চলচ্চিত্রের ম্যারি ম্যাগদালিন চরিত্রে অভিনয়ের সময় তিনি এই ভাষাগুলোর সাথে সাথে আরামিক ভাষায়ও সংলাপ বলেছেন।
বেলুচ্চি অভিনেতা ভিনসেন্ট কাসল-এর সাথে বিবাহিত, এবং তাঁর সাথে অনেক চলচ্চিত্রে বেলুচ্চি অভিনয় করেছেন। তাঁদের ডেভা (জন্ম: ১২ সেপ্টেম্বর, ২০০৪) নামের একটি কন্যা সন্তান রয়েছে। ২০০৪ সালে, যখন তিনি গর্ভবতী ছিলেন, তখন তিনি ইতালীয় ম্যাগাজিন "ভ্যানিটি ফেয়ার"-এ নগ্ন ভঙ্গিমায় উপস্থাপিত হন। শুক্রাণু দানের বিরোধিতা করে প্রতিবাদস্বরূপ এটি তিনি করেন।
১৯৮৮ সালে বেলুচ্চি ইউরোপের ফ্যাশন কেন্দ্র মিলান শহরে যান, এবং সেখানে এলিট মডেল ম্যানেজমেন্টের সাথে যুক্ত হন। ১৯৮৯ সালে মডেল হিসেবে তিনি প্যারিস ও আটলান্টিক পেরিয়ে নিউ ইয়র্কেও জনপ্রিয় হয়ে ওঠেন। তিনি "ডলসে এন্ড গ্যাব্বানা" ও ফরাসি "এলে" ম্যাগাজিনে নানা ভঙ্গিমায় উপস্থিত হন।
কিরা নাইটলি
কিরা ক্রিস্টিনা নাইটলি () (জন্ম: ২৬ মার্চ, ১৯৮৫) একজন ইংরেজ চলচ্চিত্র অভিনেত্রী। তিনি শিশু হিসেবে তাঁর চলচ্চিত্রজীবন শুরু করেন এবং আন্তর্জাতিক আলোচনায় ফিরে আসেন ২০০৩ সালে; চলচ্চিত্র "বেন্ড ইট লাইক বেকহ্যাম" ও "পাইরেটস অফ দ্য ক্যারিবিয়ান চলচ্চিত্র সিরিজ-এ" অভিনয়ের জন্য।
কিরা নাইটলি জো রাইট পরিচালিত জেন অস্টেনের উপন্যাস প্রাইড অ্যান্ড প্রেজুডিস-এর ২০০৫ সালের চলচ্চিত্ররূপে এলিজাবেথ বেনেট চরিত্রে অভিনয়ের জন্য সেরা অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কারের জন্য মনোনীত হয়েছিলেন। দুই বছর পরে "অ্যাটোনমেন্ট" চলচ্চিত্রে অভিনয়ের জন্য তিনি পুনরায় সেরা অভিনেত্রী বিভাগে গোল্ডেন গ্লোব পুরস্কারের জন্য মনোনীত হন, সেই সাথে মূল চরিত্রে অভিনয়কৃত সেরা অভিনেত্রী হিসেবে বাফটা পুরস্কারের জন্যও মনোনীত হন।
২০০৮ সালে ফোর্বস ঘোষণা করে যে, নাইটলি হলিউডের দ্বিতীয় সর্বোচ্চ উপার্জনকৃত অভিনেত্রী (ক্যামেরন ডায়াজের পরে)। ঘোষণায় বলা হয় তিনি ২০০৭ সালে ৩ কোটি ২০ লাখ মার্কিন ডলার আয় করেছেন। সবচেয়ে উপার্জনকৃতদের ঐ তালিকায় তিনি ছিলেন একমাত্র অ-মার্কিন ব্যক্তিত্ব।
নাইনলির জন্ম ইংল্যান্ডের বৃহত্তর লন্ডনের টেডিংটন-এ। তাঁর মা শারম্যান ম্যাকডোনাল্ড ছিলেন একজন পুরস্কারপ্রাপ্ত নাট্যকার, এবং তাঁর বাবা উইল নাইটলি ছিলেন মঞ্চ ও টেলিভিশন নাট্যাভিনেতা। নাইটলির বাবা ইংরেজ, এবং মা স্কটিশ ও সেই সাথে ওয়েলস বংশদ্ভূত। কালেব নামে নাইটলির একটি বড় ভাই আছে, ১৯৭৯ সালে যাঁর জন্ম হয়েছিলো। নাইটলি তাঁর জীবনের বেশিরভাগ সময় কাটিয়েছেন লন্ডনের রিচমন্ডে। পড়াশোনা করেছেন টেডিংটন বিদ্যালয় ও এশার কলেজে।
উম্মে সালামা
উম্মে সালামা হিন্দ বিনতে আবি উমাইয়া () (৫৮০ - ৬৮০) বা সংক্ষেপে উম্মে সালামা ইসলামের নবী মুহাম্মাদ (সা:)-এর একজন স্ত্রী। তাঁর প্রকৃত নাম ছিল "হিন্দ"। প্রথম সন্তান সালামার নাম অনুসরণে তাঁকে উম্মে সালামা নামে অভিহিত করা হয়। তাঁর পিতার নাম আবি উমাইয়া বিন মুগীরা বিন আব্দুল্লাহ বিন আমের বিন মাখজুম এবং মাতার নাম আতিবাহ বিনতে রবিয়া বিন মালেক কানানী।
তিনি ও তাঁর প্রথম স্বামী আব্দুল্লাহ বিন আবদুল আসাদ প্রথম যুগে ইসলাম ধর্ম গ্রহণকারীদের মধ্যে অন্যতম। মক্কার কাফিরদের অত্যাচারে অতীষ্ঠ হয়ে তারা আবেসিনিয়ায় হিযরত করেন। সেখানেই তাদের প্রথম পুত্র স্নতান সালামার জন্ম হয়। স্বাস্থানুকূল না-হওয়ায় তারা আবিসিনিয়া থেকে আরবে প্রত্যাবর্তন করেন এবং মদীনায় হিযরত করেন। হিযরত কালে তারা কাফিরদের হাতে বন্দী হন। তাঁর স্বামী পালিয়ে মদীনা গমনে সক্ষম হলেও উম্মে সালামা সপুত্রক বৎসর বন্দী থাকেন।
তারপর পালিয়ে মদীনা গমন করেন। ঊহুদের যুদ্ধে তাঁর স্বামী মারাত্মকভাবে আহত হন এবং শেষাবধি সকল প্রকার চিকিৎসা ও পরিচর্যা সত্বেও ৪র্থ হিজরীর জমাদিউস সানি মাসের ৯ তারিখে ইন্তেকাল করেন। এ সময় উম্মে সালামার সন্তান সংখ্যা চার্ এই অসহায অবস্থা তেকে পরিত্রাণের লক্ষ্যে মুহাম্মদ (সা:) তাকেঁ বিবাহ করেন। এ সময় উম্মে সালামা বয়স ২৭ এবং রাসুলুল্লাহ'র বয়স ৫৭ বৎসর
স্বামী আবু সালামার মৃত্যুর পরে অনেক মুহাম্মাদ (সা:)-এর সাহাবীই উম্মে সালামাকে বিয়ে করতে আগ্রহ প্রকাশ করেন উম্মে সালামার দৃঢ় ব্যক্তিত্বের প্রতি আকৃষ্ট হয়ে। কিন্তু তিনি সবাইকেই প্রত্যাখ্যান করেন। অবশেষে উম্মে সালামাকে মুহাম্মাদ প্রস্তাব করার পরে উম্মে সালামা প্রস্তাব গ্রহণে দ্বিধা প্রকাশ করেন নিচের তিনটি কারণ দেখিয়েঃ
মুহাম্মদ সেগুলো খন্ডন করেন এভাবে:
রাসুলুল্লাহ'র স্ত্রী হিসাবে তাঁর গর্ভে কোন সন্তান জন্ম গ্রহণ করেনি। তিনি কত বছর বেঁচে ছিলেন তা সঠিকভাবে নিরূপিত হয় নি। ধারণা করা হয় মৃত্যুকালে তাৎর বয়স ছিল ৮৪ বৎসর। রাসুলুল্লাহ'র স্ত্রীদের মধ্যে তাঁরই সর্বশেষে ইন্তেকাল হয়। মদীনায় জান্নাতুল বাকীতে তাঁর কবর অবস্থিত।
কেট ব্লানচেট
ক্যাথরিন এলিস "কেট" ব্লানচেট () (জন্ম: ১৪ মে, ১৯৬৯) একজন অস্ট্রেলীয় অভিনেত্রী ও নাট্য নির্দেশক। তিনি তাঁর অভিনয় প্রতিভার জন্য বেশ কয়েক রকমের পুরস্কার পেয়েছেন। তার মধ্যে আছে দুইবার করে স্ক্রিন অ্যাক্টরস গিল্ড, গোল্ডেন গ্লোব, বাফটা পুরস্কার, এবং দুইবার একাডেমি পুরস্কার। সেই সাথে তিনি ৬৪তম ভেনিস আন্তর্জাতিক চলচ্চিত্র উৎসবে ভলপি কাপ খেতাবে ভূষিত হয়েছিলেন।
শেখর কাপুর পরিচালিত, ১৯৯৮ সালে মুক্তিপ্রাপ্ত চলচ্চিত্র "এলিজাবেথ"-এ অভিনয় করে কেট ব্লানচেট আন্তর্জাতিক অঙ্গনে আলোচনায় আসেন। সেখানে তিনি ইংল্যান্ডের রাণী প্রথম এলিজাবেথের চরিত্রে অভিনয় করেছিলেন। সেই সাথে পিটার জ্যাকসন পরিচালিত "দ্য লর্ড অব দ্য রিংস চলচ্চিত্র ত্রয়ী"তে এলফের রাণী গ্যালাড্রিয়েল, "ইন্ডিয়ানা জোন্স এন্ড দ্য কিংডম অফ ক্রিস্টাল স্কাল" চলচ্চিত্রে কর্নেল-ডাক্তার ইরিনা স্পালকো, এবং মার্টিন স্কোরসেজির পরিচালিত "দি অ্যাভিয়েটর"-এর ক্যাথরিন হেপবার্ন-এর ভূমিকায় অভিনয় করার জন্যও বিশেষভাবে পরিচিত। "দি অ্যাভিয়েটর"-এ তাঁর অনবদ্য অভিনয়ের জন্য তিনি সেরা অভিনেত্রী বিভাগে একাডেমি পুরস্কার লাভ করেন। বর্তমানে তিনি ও তাঁর স্বামী অ্যান্ড্রু আপটন সিডনি থিয়েটার কোম্পানিতে শৈল্পিক পরিচালক হিসেবে কর্মরত।
অস্ট্রেলিয়ার, ভিক্টোরিয়া প্রদেশের মেলবোর্ন শহরে একটি উপশহর ইভানহোতে ব্লানচেটের জন্ম। তাঁর মা জুন ছিলেন একজন অস্ট্রেলীয় প্রপার্টি ডেভলপার ও শিক্ষক, এবং বাবা রবার্ট “বব” ব্লানচেটের জন্ম হয়েছিলে যুক্তরাষ্ট্রের টেক্সাসে ও তিনি ছিলেন যুক্তরাষ্ট্র নেভির একজন পেটি অফিসার, এবং পরবর্তীতে তিনি প্রচার নির্বাহী হিসেবে কাজ করতেন। ব্লানচেটের বাবার কর্মক্ষেত্র, রণতরী "ইউএসএস আর্নেব" যখন মেলবোর্নে অবস্থান করছিলো, সে সময় তাঁর মা-বাবার প্রথম সাক্ষাৎ ঘটে। ব্লানচেটের বয়স যখন দশ, তখন তাঁর বাবা হার্ট অ্যাটাক-এ আক্রান্ত হয়ে মারা যান। কেটের ২ জন ভাই-বোন আছেন।
কেট ব্লানচেট ইউনিভার্সিটি অফ মেলবোর্ন-এ অর্থনীতি ও চারুকলা নিয়ে পড়াশোনা করেন।
রিজ উইদারস্পুন
রিজ উইদারস্পুন নামে সমধিক পরিচিত লরা জন রীজ উইদারস্পুন (; জন্ম: ২২শে মার্চ, ১৯৭৬) হলেন একজন মার্কিন অভিনেত্রী ও চলচ্চিত্র পরিচালক। ১৯৯৮ সালে তিনি তিনটি খ্যাতনামা চলচ্চিত্রে অভিনয় করেছিলেন। সেগুলো হচ্ছে: "ওভারনাইট ডেলিভারি", "প্লিজেন্টভিল", এবং "টোয়াইলাইট"। পরবর্তী বছরে সমালোচকভূষিত চলচ্চিত্র "ইলেকশন"-এ তাঁকে দেখা যায়। এই চলচ্চিত্রটির জন্য তিনি গোল্ডেন গ্লোব মনোনয়ন লাভ করেন। ২০০১ সালে তাঁর পেশাজীবনের অন্যতম উল্লেখযোগ্য একটি ঘটনা ঘটে। “এল উড” চরিত্রে অভিনীত তাঁর চলচ্চিত্র "লিগালি ব্লন্ড" বক্স অফিস হিট হয়; আর এটাই উইদারস্পুনের চলচ্চিত্র জীবনের মোড় ঘুরিয়ে দেয়। ২০০২ সালে তিনি "সুইট হোম আলাবামা" ছবিতে অভিনয় করেন, যা এখন পর্যন্ত তাঁর অভিনীত সবচেয়ে ব্যবসাসফল ছবি। ২০০৩ তিনি চলচ্চিত্রে ফিরে আসেন আসেন একই সাথে মূল নায়িকা ও প্রযোজক হিসেবে; প্রযোজনা ও অভিনয় করেন "লিগালি ব্লন্ড" চলচ্চিত্রের দ্বিতীয় পর্ব ""। ২০০৫ সালে "ওয়াক ইন দ্য লাইন" চলচ্চিত্রে জুন কার্টার ক্যাশ চরিত্রে তাঁর অভিনয় আন্তর্জাতিক মনোযোগ কাড়তে সমর্থ হয়। এই চলচ্চিত্রের জন্য পরবর্তীকালে তিনি মূল চরিত্রে অভিনয়কৃত সেরা অভিনেত্রী হিসেবে একাডেমি পুরস্কার, গোল্ডেন গ্লোব, বাফটা, এবং স্ক্রিন অ্যাক্টরস গিল্ড পুরস্কার লাভ করেন।
উইদারস্পুন বিয়ে করেছিলেন তাঁর অভিনীত "ক্রুয়েল ইনটেনশন" চলচ্চিত্রের সহ-অভিনেতা রায়ান ফিলিপকে। তাঁদের বিয়ে হয় ১৯৯৯ সালে, এবং আভা ও ডেকন নামে এই দম্পতির দুটি সন্তান আছে। এই দম্পতি ২০০৬ সালের শেষে সেপারেশন গ্রহণ করেন এবং আলাদাভাবে বসবাস করতে থাকেন। ২০০৭-এর অক্টোবরে তাঁদের বিবাহবিচ্ছেদ ঘটে। উইদারস্পুনের একটি নিজস্ব প্রযোজনা প্রতিষ্ঠান আছে, যেখান এ ক্যাটাগরির চলচ্চিত্র তৈরি করা হয়, এছাড়া তিনি নারী ও শিশু বিষয়ক বিভিন্ন পরামর্শদানকারী প্রতিষ্ঠানের সাথে যুক্ত। তিনি চিল্ড্রেন'স ডিফেন্স ফান্ডের (CDF) বোর্ডের একজন সদস্য এবং এই সংগঠনে তিনি নিয়মিত সময় দিয়ে আসছেন। তাঁকে ২০০৭ সালে অ্যাভন প্রোডাক্ট-এর বিশ্বব্যাপী প্রচারদূত করা হয়, এবং তখন থেকে তিনি অ্যাভন ফাউন্ডেশনের সম্পানসূচক চেয়ার পদে বহাল আছেন।
উইদারস্পুন ১৯৭৬ সালের ২২শে মার্চ লুইজিয়ানার নিউ অর্লিন্সের তৎকালীন সাউদার্ন ব্যাপটিস্ট হাসপাতালে (বর্তমান অশস্নের ব্যাপটিস্ট মেডিক্যাল সেন্টার) জন্মগ্রহণ করেন। তার পিতা জন ড্র্যাপার উইদারস্পুন ছিলেন একজন ডাক্তার। তিনি জর্জিয়ায় জন্মগ্রহণ করেন এবং মার্কিন যুক্তরাষ্ট্রের সেনাবাহিনীর সংরক্ষিত লেফটেন্যান্ট কর্নেল ছিলেন। তার মাতা ম্যারি এলিজাবেথ "বেটি" (প্রদত্ত নাম: রিজ) টেনিসির হ্যারিম্যানে জন্মগ্রহণ করেন। বেটি পেডিয়াট্রিক নার্সিংয়ে পিএইচডিসহ মোট পাঁচটি ডিগ্রি অর্জন করেন। তিনি ভ্যান্ডারবিল্ট বিশ্ববিদ্যালয়ের নার্সিং বিষয়ের অধ্যাপক ছিলেন। রিজের জন্মের সময় তার পিতামাতা নিউ অর্লিন্সে থাকতেন, কারণ তাঁর বাবা সেসময় টুলেন বিশ্ববিদ্যালয়ের মেডিক্যাল স্কুলের ছাত্র ছিলেন। উইদারস্পুন দাবী করেন তিনি মার্কিন যুক্তরাষ্ট্রের স্বাধীনতা ঘোষণায় স্বাক্ষরকারী স্কটিশ বংশোদ্ভূত জন উইদারস্পুনের বংশধর। তার এই দাবী স্বাধীনতার ঘোষণায় স্বাক্ষরকারী তাত্ত্বিকদের দ্বারা প্রমাণিত হয়নি। তার পিতামাতা এখন আইনগতভাবে বিবাহিত, কিন্তু ১৯৯৬ সাল থেকে তারা আলাদা বসবাস করছেন।
হ্যালি বেরি
হ্যালি বেরি () (জন্ম: ১৪ আগস্ট, ১৯৬৬) একজন মার্কিন চলচ্চিত্র অভিনেত্রী, প্রাক্তন ফ্যাশন মডেল, এবং বিউটি কুইন। "ইন্ট্রোডিউসিং ডরোথি ড্যানড্রিজ"এমি, গোল্ডেন গ্লোব, স্ক্রিন অ্যাক্টরস গিল্ড এবং এবং এনএএসিপি ইমেজ পুরস্কার অর্জন করেন। এছাড়া "মনস্টারস বল" চলচ্চিত্রের জন্য তিনি ২০০১ সালে সেরা অভিনেত্রী বিভাগে একাডেমি পুরস্কার লাভ করেন ও বাফটা পুরস্কারের জন্য মনোনীত হন। তিনি-ই প্রথম আফ্রিকান-মার্কিন বংশদ্ভূত অভিনেত্রী যিনি সেরা অভিনেত্রী বিভাগে একাডেমি পুরস্কার লাভ করেন। তিনি হলিউডের অন্যতম সর্বোচ্চ পারিশ্রমিক পাওয়া অভিনেত্রী এবং তিনি রেভলনের একজন মুখোপাত্রও। এছাড়া তাঁর কয়েকটি চলচ্চিত্র নির্মাণে অভিনেত্রী ছাড়াও অন্যান্য অংশের সাথে তিনি যুক্ত ছিলেন।
এলিজাবেথ টেইলর
ডেম এলিজাবেথ রোজমন্ড টেইলর ডিবিই () বা লিজ টেইলর (জন্মঃ ২৭ ফেব্রুয়ারি, ১৯৩২ - মৃত্যুঃ ২৩ মার্চ, ২০১১) একজন ইংল্যান্ডে জন্ম নেয়া ব্রিটিশ-মার্কিন অভিনেত্রী। তিনি তাঁর অভিনয় প্রতিভা ও সৌন্দর্যের জন্য বিশেষভাবে উল্লেখযোগ্য, সেই সাথে তাঁর হলিউড জীবনপদ্ধতির জন্যও; যেমন: অনেকগুলো বিয়ে করা। টেইলরকে হলিউডের স্বর্ণযুগের অন্যতম অভিনত্রী হিসেবে ধরা হয়। তাঁকে তাই বলা হয় জীবনের থেকেও বড় তারকা।
অ্যামেরিকান ফিল্ম ইনস্টিটিউট টেইলরকে তাঁদের নারী কিংবদন্তি তালিকায় ৭ম স্থানে রেখেছে।
টেইলরের জন্ম উত্তর-পশ্চিম লন্ডনের একটি অভিজাত এলাকায় - হ্যাম্পস্টেডে। তিনি ছিলেন তাঁর বাবা ফ্রান্সিস লেন টেইলর (১৮৯৭-১৯৬৮) ও মা সারা ভায়োলা ওয়ার্মব্রডের (১৮৯৫-১৯৯৪) ছোট মেয়ে। টেইলরের বড় ভাই হাওয়ার্ড টেইলর জন্মগ্রহণ করেন ১৯২৯ সালে। তাঁদের আমেরিকান মা-বাবা এসেছিলেন যুক্তরাষ্ট্রের আরাকানস সিটি থেকে। তাঁরা জন্মসূত্রে মার্কিনী হলেও বাস করতেন ইংল্যান্ডে। টেইলরের বাবা পেশায় ছিলেন একজন ছবির ডিলার এবং মা ছিলেন মঞ্চ অভিনেত্রী, মঞ্চে যাঁর নাম ছিলো সারা সদার্ন। যখন ফ্রান্সিস টেইলরের সাথে ১৯২৬ সালে নিউ ইয়র্ক সিটিতে সারার বিয়ে হয়, তারপর সারা মঞ্চকে বিদায় জানান।
টেইলর তাঁর জীবনে সাতজন পুরুষকে মোট ৮বার বিয়ে করেছিলেন:
টেলর কয়েক বছর ধরে বিভিন্ন ধরণের স্বাস্থ্যজনিত সমস্যায় ভুগছিলেন। ২০০৪ সালে ঘোষণা করা হয় যে, তিনি হৃদযন্ত্রের সমস্যায় ভুগছেন এবং ২০০৯ সালে তাঁকে কার্ডিয়াক সার্জারীর মাধ্যমে ভাল্ব প্রতিস্থাপন করা হয়। ফেব্রুয়ারী, ২০১১ সালে হৃদযন্ত্রের সমস্যার দরুন উন্নত চিকিৎসার জন্য সিডারস-সিনাই মেডিক্যাল সেন্টারে নিয়ে যাওয়া হয়। মার্চ ২৩, ২০১১ সালে টেলর চার সন্তানকে রেখে ক্যালিফোর্নিয়ার লস এঞ্জেলসের সিডারস-সিনাই মেডিক্যাল সেন্টারে ৭৯ বছর বয়সে প্রয়াত হন।
সোফিয়া লরেন
সোফিয়া লরেন ওএমআরআই () (জন্ম: ২০শে সেপ্টেম্বর, ১৯৩৪) একজন ইতালীয় চলচ্চিত্র অভিনেত্রী এবং আন্তর্জাতিক যৌন আবেদনের প্রতীক। ১৯৬১ সালে তিনি "টু ওমেন" চলচ্চিত্রে অভিনয়ের জন্য সেরা অভিনেত্রী বিভাগে একাডেমি পুরস্কার লাভ করেন। তিনিই প্রথম অভিনেত্রী যিনি ইংরেজি ভাষা ব্যতীত অন্য ভাষায় অভিনয়ের জন্য একাডেমি পুরস্কার লাভ করেন।
১৯৩৪ সালের ২০শে সেপ্টেম্বর রোমের ক্লিনিকা রেগিনা মার্গারিটা হাসপাতালে জন্মগ্রহণ করেন। তার প্রকৃত নাম সোফিয়া ভিললানি সিকোলোন। তাঁর বাবা নাম রিকার্ডো সিকোলনে, এবং মা রোমিল্ডা ভিলানি, কিন্তু তাঁরা বিবাহিত ছিলেন না। পরবর্তীতে সিকোলনে ভিলানিকে বিয়ে করতে অস্বীকৃতি জানান ও তাঁদের ছেড়ে চলে যান। রোমিল্ডা ছিলেন একজন পিয়ানো শিক্ষক ও অভিনয়ের প্রতি তাঁর আগ্রহ ছিল, যদিও তিনি কোনো সহায়তা পান নি। সিকোলনে চলে যাবার পর রোমিল্ডা, তাঁর দুই মেয়ে লরেন ও মারিয়াসহ (লরেনের বোন) পুজোলির কাছে ফিরে আসেন এবং বেঁচে থাকার সংগ্রাম শুরু করেন।
দ্বিতীয় বিশ্বযুদ্ধের সময় পুজোলির অস্ত্রকারখানা মিত্রবাহিনীর একটি অন্যতম লক্ষ্যস্থলে পরিণত হয়। গণগ্রেপ্তারের সময় লরেন যখন নিরাপদ আশ্রয়ের খোঁজে ছুটছিলেন তখন শার্পনেলের আঘাতে তিনি আহত হন। আঘাতটি তাঁর চিবুকে ছিল। পরবর্তীতে তাঁর পরিবার নেপলসে চলে যায়, এবং আশ্রয়ের খোঁজে তাঁরা দূরসম্পর্কের আত্মীয়দের বাড়ি বাড়ি ঘোরা শুরু করেন।
যুদ্ধের পরে পরিবারটি আবার পুজোলির কাছে ফিরে আসে। ততোদিনে দাদী লুইসা বসার ঘরে একটা পানশালা খুলেছেন এবং চেরি মদ বিক্রি শুরু করেছেন। সেই পানশালায় ভিলানি পিয়ানো বাজাতেন, বোন মারিয়া গান গাইতেন এবং লরেন টেবিলে টেবিলে খাবার পরিবেশন করতেন।
কার্লো পন্টির সাথে লরেনের প্রথম দেখা হয় ১৯৫০ সালে এক সুন্দরী প্রতিযোগিতায়, যেখানে পন্টি ছিলেন একজন বিচারক।
চামচ
চামচ সাধারণত খাঁদযুক্ত বাটির সাথে হাতলযুক্ত একধরনের তৈজসপত্র। অন্যান্য অর্থে "ক্ষদ্র হাতা" বা "চামিচ"।
বাংলা "চামচ" শব্দটি সংস্কৃত "চমস" থেকে উদ্ভূত। আবার ফার্সি "চাম্‌চাহ্‌" থেকেও উদ্ভূত হতে পারে।
সাধারণত কোনো আধার থেকে তরল পদার্থ তোলার কাজে হাতলওয়ালা এই তৈজসপত্রটি ব্যবহৃত হয়। খাবার আয়োজনে, পাতে তরকারি তোলার জন্যও চামচ ব্যবহৃত হয়।
ছবি
ছবি () এক ধরণের চিত্রকর্ম যা সাধারণত দুই মাত্রার চিত্র হয়ে থাকে। ছবি মূলত কোন বস্তুর ছোট আকারের প্রতিকৃতি। ছবি কোনো বস্তু বা ব্যক্তির হতে পারে।
রফিকুল হক
রফিকুল হক বাংলাদেশের একজন প্রখ্যাত ছড়াকার। তিনি শিশু সংগঠন চাদেঁর হাটের প্রতিষ্ঠাতা। তিনি "দাদু ভাই" নামে সমধিক পরিচিত। পেশাগতভাবে তিনি একজন সাংবাদিক।
তাঁর জন্ম ১৯৩৭ খৃস্টাব্দে রংপুরে। তিনি রংপুর কারমাইকেল কলেজ থেকে ১৯৬৩ খৃস্টাব্দে বি, এ পাস করেন।
তাঁর ছন্দজ্ঞান অসাধারণ, বিষয়বৈচিত্র্য তুলনারহিত এবং শব্দের কারিগরি অভিনব ও দৃষ্টান্তমূলক। তাঁর ছড়া সমাজ সচেতন। ১২ নভেম্বর ১৯৭০ খৃস্টাব্দে প্রবল সামুদ্রিক জলোচ্ছ্বাসে মাত্র এক রাতে বাংলাদেশের দক্ষিণ অঞ্চলে সমুদ্রের উপকূলবর্তী স্থানের কয়েক লক্ষ মানুষ নিশ্চিহ্ন হয়ে যায়। ঘরবাড়ি, গবাদি পশু কিছুই রক্ষা পায়নি। দৈনিক পূর্বদেশ পত্রিকায় তিনি ছড়া লিখলেন,
তিনি বহু বাংলা সংবাদপত্রে বিভিন্ন পদে দায়িত্ব পালন করেছেন। ২০০৪ খৃস্টাব্দ থেকে তিনি দৈনিক যুগান্তর পত্রিকায় কর্মরত। ১৯৭৫ পর্যন্ত তিনি দৈনিক পূর্বদেশ পত্রিকার ফিচার এডিটরের দায়িত্ব পালন করেন। এরপর ১৯৭৬ থেকে ১৯৮৩ পর্যন্ত তিনি কিশোর বাংলা পত্রিকার কার্যনির্বাহী সম্পাদকের দায়িত্ব পালন করেন। অতঃপর তিনি দৈনিক রূপালী পত্রিকার কার্যনির্বাহী সম্পাদকের দায়িত্ব পালন করেন। 
তিনি বাংলাদেশ সরকার কর্তৃক ১৯৭৬ খৃস্টাব্দে প্রকাশিত সাপ্তাহিক কিশোর বাংলা পত্রিকার কার্যনর্বাহী সম্পাদকের দায়িত্ব পালন করেন।
তনি দৈনিক পূর্বদেশ পত্রিকায় শিশুদের পাতা চাঁদের হাট সম্পাদনা করতেন। তারই সূত্রে তিনি ১৯৭৪ খৃস্টাব্দে জাতীয় শিশু-কিশোর সংগঠান চাদেঁর হাট প্রতিষ্ঠা করেন। 
তাঁর প্রকাশিত গ্রন্থের সংখ্যা ৭টি।
রাসেল ক্রো
রাসেল আইরা ক্রো () (জন্ম: ৭ এপ্রিল, ১৯৬৪) একজন অস্ট্রেলীয় অভিনেতা, চলচ্চিত্র প্রযোজক ও গায়ক। নিউজিল্যান্ডীয় নাগরিক হওয়া স্বত্ত্বেও তিনি তার জীবনের বেশিরভাগ সময় অস্ট্রেলিয়াতে কাটিয়েছেন। ১৯৯০-এর শুরুতে "পুলিশ রেসকিউ"-এর মতো অস্ট্রেলীয় ধারাবাহিক এবং "রম্পার স্টম্পার"-এর মতো চলচ্চিত্রে অভিনয়ের মাধ্যমে তাঁর অভিনয় জীবন শুরু হয়। ১৯৯০-এর শেষ দিকে এসে তিনি আমেরিকান চলচ্চিত্রে অভিনয় শুরু করেন; যেমন: ১৯৯৭-এর মুভি "এল.এ. কনফিডেন্সিয়াল"। তিনি তিনবার অস্কারের জন্য মনোনীত হয়েছেন, এবং ২০০১ সালে তিনি "গ্ল্যাডিয়েটর" চলচ্চিত্রে রোমান জেনারেল ম্যাক্সিমাস ডেসিমাস মেরিডিয়াস ভূমিকায় অনবদ্য অভিনয়ের জন্য সেরা অভিনেতা বিভাগে একাডেমি পুরস্কারসহ একাধিক পুরস্কার লাভ করেন।
২০০১ সালে "আ বিউটিফুল মাইন্ড" চলচ্চিত্রে জন ফর্ব্‌স ন্যাশ চরিত্রে অভিনয় করে শ্রেষ্ঠ প্রধান চরিত্রে অভিনেতা বিভাগে বাফটা পুরস্কার, গোল্ডেন গ্লোব পুরস্কার ও স্ক্রিন অ্যাক্টরস গিল্ড পুরস্কার লাভ করেন। ক্রোর অন্যান্য উল্লেখযোগ্য চলচ্চিত্র হল "মাস্টার অ্যান্ড কমান্ডার: দ্য ফার সাইড অব দ্য ওয়ার্ল্ড" (২০০৩), "সিনড্রেলা ম্যান" (২০০৫), "আমেরিকান গ্যাংস্টার" (২০০৭), "স্টেট অব প্লে" (২০০৯), "রবিনহুড" (২০১০), "লে মিজেরাবল" (২০১২), "ম্যান অব স্টিল" (২০১৩) এবং "নূহ" (২০১৪)। ২০১৫ সালে "দ্য ওয়াটার ডিভাইনার" চলচ্চিত্র দিয়ে তার পরিচালনায় অভিষেক হয় এবং তিনি এতে অভিনয় করেন।
রাসেল ক্রো একই সাথে জাতীয় রাগবি লীগ-এর সাউথ সিডনি র‌্যাবিটহস-এর একজন সহ-স্বত্তাধিকারী। নিউজিল্যান্ড ক্রিকেট দলের সাবেক ব্যাটসম্যানদ্বয় ও অধিনায়কদ্বয় মার্টিন ক্রো এবং জেফ ক্রো তাঁর কাকাতো ভাই।
লেবিয়া মেজরা
লেবিয়া মেজরা () যা বহিস্থ যোনিওষ্ঠ, ও বৃহদোষ্ঠ নামে পরিচিত। ইংরেজি লেবিয়া মেজরা শব্দটি মূলত বহুবচন, এটি এক বচনে লেবিয়াম মেজাস ("Labium majus")। লেবিয়া মেজরা হচ্ছে ক্লেফট অফ ভেনাসের পার্শ্বীয় সীমা সংলগ্ন, উপরে মন্স পিউবিস থেকে নিচে পেরিনিয়াম পর্যন্ত বিস্তৃত দুটি মাংশল অক্ষীয় কিউটেনিওয়াস ভাঁজ। সে সকল অঙ্গ-প্রত্যঙ্গ নিয়ে লেবিয়া মেজরা গঠিত তার মধ্যে আছে: লেবিয়া মাইনরা, ইন্টারলেবিয়াল সালসি, ক্লিটোরাল হুড, ক্লিটোরাল গ্ল্যান্স, ফ্রেনুলাম ক্লিটোরিডিস, হার্ট'স লাইন এবং ভালভাল ভেস্টিবিউল। আর এই অংশগুলো নিয়েই ইউরেথ্রা ও যোনির বহিঃস্থ অংশ (প্রবেশমুখ) গঠিত।
প্রতিটি লেবিয়া মেজরার দুইটি অংশ রয়েছে। একটি হচ্ছে বহিঃস্থ অংশ, যা রঙিন, এবং চুল বিশিষ্ট; এবং অন্যটি ভেতরের অংশ, যা কোমল ও সেবাসিওয়াস ফলিকল সমৃদ্ধ।
এই দুটির মধ্যস্থিত অংশে যথেষ্ট পরিমাণ অ্যারিওলার কলা, মেদ, কলা বিন্যাসকারী স্ক্রোটামের ডার্টোস টিউনিক, অন্যান্য ভেসেল, স্নায়ু, এবং গ্রন্থি বিদ্যমান।
লেবিয়া মাইনরা
লেবিয়া মাইনরা () যা ক্ষুদ্রোষ্ঠ, অন্তস্থ যোনিওষ্ঠ বা নিম্ফে (ইংরেজি ভাষায়: Nymphae - উচ্চারণ: "নিম্ফে") নামে পরিচিত। লেবিয়া মাইনরা হচ্ছে মানুষের ভালভার দুইটি অক্ষীয় কিউটেনেওয়াস ভাঁজ। লেবিয়া মেজরার মধ্যবর্তী অংশে এর অবস্থান। এটি ভগাঙ্কুর থেকে শুরু হয়ে নিচের দিকে লেবিয়া মেজরা ও ভালভাল ভেস্টিবিউলের শেষ প্রান্ত পর্যন্ত বিস্তৃত। সাধারণত কুমারীদের ক্ষেত্রে লেবিয়া মাইনরার পশ্চাৎ প্রান্তসীমা মধ্য লাইন বরাবর ফ্রেনুলাম লেবিওরাম পিউডেন্ডি বা ফোরশেট নামক ত্বক দ্বারা জোড়া দেওয়া থাকে, যাকে বাংলায় সতীচ্ছেদ বলা হয়। । লেবিয়া মাইনরার আকৃতি বিভিন্ন নারীর ক্ষেত্রে বিভিন্নরকম হতে পারে।
গুল মোহাম্মদ খাঁ
ওস্তাদ গুল মোহাম্মদ খাঁ (১৮৭৬ - ১৯৭৯) উনিশ শতাব্দীর একজন প্রখ্যাত উচ্চাঙ্গ সঙ্গীত শিল্পী। তিনি ছিলেন দ্বারভাঙার প্রখ্যাত উচ্চাঙ্গ কণ্ঠসঙ্গীতশিল্পী। সঙ্গীতে অসামান্য অবদান রাখার জন্য তিনি বাংলাদেশ সরকার কর্তৃক প্রদত্ত সর্বোচ্চ বেসামরিক সম্মান একুশে পদকে ভূষিত হন।
গুল মোহাম্মদের জন্ম ১৮৭৬ খৃস্টাব্দে ভারতের বিহারের তিরহুত শহরে। পিতা ওস্তাদ আহমদ খাঁ। তাঁর কৈশোর কেটেছে ভারতের পাটনা শহরে। ২০ বছর বয়সে তিনি মথুরা-বৃন্দাবনের মুরসান গ্রামের চান্দ খাঁর কন্যা সাকুরান বিবির সাথে পরিণয়সূত্রে আবদ্ধ হন। অতঃপর ৩৫ বছর বয়সে সপরিবারে ঢাকা চলে আসেন এবং স্থায়ীভাবে বসবাস শুরু করেন। পিতার কাছেই তাঁর সঙ্গীতে হাতেখড়ি। শুরুতে দীর্ঘ আট বছর ধ্রুপদ ও খেয়াল অনুশীলন করেন। পিতার মৃত্যুর পর পিতৃব্য ওস্তাদ হায়দার বকসের কাছে সঙ্গীতের তালিম গ্রহণ করেছিলেন। পিতা ও পিতৃব্যের সহায়তার বদৌলতে তিনি ডাগর ঘরানা বা ডাগরবাণীতে ধ্রুপদ ও খেয়ালে অসাধারণ দক্ষতা অর্জন করেন। উপমহাদেশের বিভিন্ন সঙ্গীত জলসায় অংশ নিয়ে ভূয়সী প্রশংসা অর্জন করেছেন।
ঢাকায় উচ্চাঙ্গ সঙ্গীত বিস্তারে ও বিকাশে তিনি পথিকৃতের ভূমিকা পালন করেন। তিনি উচ্চাঙ্গসঙ্গীতের একটি শিক্ষাকেন্দ্র ও আসর চালু করেন। ওস্তাদ মুনশী রইসউদ্দীন, দীপালি নাগ, রানী সোম, লায়লা আর্জুমান্দ বানু, ফেরদৌসী রহমান, রওশন আরা, উৎপলা সেন প্রমুখ খ্যাতনামা কণ্ঠশিল্পী তাঁর কাছে খেয়াল শিখেছেন। ১৯৩১ খৃস্টাব্দে বাংলাদেশ বেতারের ঢাকা কেন্দ্রের উদ্বোধনী অনুষ্ঠানে তিনি পুরিয়া রাগে খেয়াল পরিবেশন করেছিলেন। তিনি আমৃত্যু ঢাকা বেতারের নিয়মিত শিল্পী ছিলেন। সঙ্গীত শিক্ষকরূপে ছিলেন এই বেতারের সাথে দীর্ঘকাল যুক্ত। পুরিয়া মালকোশ, পুরিয়া বানেশ্রী, মুলতানী­ এগুলোই ছিল তার প্রিয় রাগ। ওস্তাদ গুল মোহাম্মদ খাঁ ১৯৫৫ খ্রিস্টাব্দে বুলবুল ললিতকলা একাডেমী পুরস্কার লাভ করেন। ১৯৭৭ খ্রিস্টাব্দে বাংলাদেশ শিল্পকলা একাডেমী তাঁকে স্বীকৃতি সংবর্ধনা দেয় তাকে। সঙ্গীতে অবদান রাখায় বাংলাদেশ সরকারের একুশে পদকে ভূষিত হন। ১৯৭৯ খ্রিস্টাব্দের ২৯ সেপ্টেম্বর তিনি ঢাকা শহরে পরলোকগমন করেন।
কুতুব মিনার
কুতুব মিনার (উর্দু: قطب منار "ক্বুতুব্‌ মিনার্‌" বা "ক্বুতাব্‌ মিনার্‌") ভারতের দিল্লীতে অবস্থিত একটি স্তম্ভ বা মিনার, যা বিশ্বের সর্বোচ্চ ইটনির্মিত মিনার। এটি কুতুব কমপ্লেক্সের মধ্যে অবস্থিত, প্রাচীন হিন্দু মন্দিরের ধ্বংসাবশেষের পাথর দিয়ে কুতুব কমপ্লেক্স এবং মিনারটি তৈরি করা হয়েছে। ভারতের প্রথম মুসলমান শাসক কুতুবুদ্দিন আইবেকের আদেশে এর নির্মাণকাজ শুরু হয় ১১৯৩ খ্রিস্টাব্দে তবে মিনারের উপরের তলাগুলোর কাজ সম্পূর্ণ করেন ফিরোজ শাহ তুঘলক ১৩৮৬ খ্রিস্টাব্দে। ভারতীয়-মুসলিম স্থাপত্যশৈলীর গুরুত্বপূর্ণ এবং অন্যতম প্রাচীন নিদর্শন বলে কুতুব মিনার বেশ উল্লেখযোগ্য।
এর আশে পাশে আরও বেশ কিছু প্রাচীন এবং মধ্যযুগীয় স্থাপনা এবং ধ্বংসাবশেষ রয়েছে, যারা একত্রে কুতুব কমপ্লেক্স হিসেবে পরিচিত। এই কমপ্লেক্সটি ইউনেস্কো কর্তৃক বিশ্ব ঐতিহ্যবাহী স্থান হিসেবে তালিকাবদ্ধ হয়েছে এবং এটি দিল্লীর অন্যতম জনপ্রিয় পর্যটন গন্তব্য এবং এটি ২০০৬ সালে সর্বোচ্চ পরিদর্শিত সৌধ, এবং পর্যটকের সংখ্যা ছিল ৩৮.৯৫ লাখ যা তাজমহলের চেয়েও বেশি, যেখানে তাজমহলের পর্যটন সংখ্যা ছিল ২৫.৪ লাখ।
কুতুব মিনার বিভিন্ন নলাকার শ্যাফট দিয়ে গঠিত যা বারান্দা দ্বারা পৃথকীকৃত। মিনার লাল বেলেপাথর দিয়ে তৈরী যার আচ্ছাদন এর উপরে পবিত্র কোরআনের আয়াত খোদাই করা। ভূমিকম্প এবং বজ্রপাত এর দরুন মিনার এর কিছু ক্ষতি হয় কিন্তু সেটি পুনরায় শাসকদের দ্বারা ঠিক করা হয়। ফিরোজ শাহ এর শাসনকালে, মিনার এর দুই শীর্ষ তলা বাজ থেকে ক্ষতিগ্রস্ত হয় কিন্তু তা ফিরোজ শাহ দ্বারা সংশোধিত হয়েছিল। ১৫০৫ সালে, একটি ভূমিকম্প প্রহত এবং এটি সিকান্দার লোদী দ্বারা সংশোধিত হয়েছিল। কুতুব মিনার এর দক্ষিণ-পশ্চিম থেকে ২৫ ইঞ্চি একটি ঢাল আছে যা "নিরাপদ সীমার মধ্যে" বিবেচিত হয়।
আজিমপুর গোরস্থান
আজিমপুর গোরস্থান বাংলাদেশের ঢাকা শহরে আজিমপুরে অবস্থিত একটি মুসলমান সমাধিস্থল। একে আজিমপুর কবরস্থান হিসেবেও প্রায়শ উল্লেখ করা হয়। সপ্তদশ শতাব্দীতে ঢাকা শহরের পত্তনের সমসময়ে এই গোরস্থানের সূচনা হয়েছিল বলে অনুমান করা হয়।
২৭ একর জমির ওপর গড়ে উঠেছে আজিমপুর গোরস্থান। এই গোরস্থানের দুটি অংশ রয়েছে যথা নতুন গোরস্থান ও আরেকটি পুরাতন গোরস্থান। পুরাতন গোরস্থানটি নতুন গোরস্থানের তুলনায় বেশ ছোট।
আজিমপুর গোরস্থান লাশ দাফন করা ছাড়াও লাশ ধোয়ানো এবং জানাজা পড়ার ব্যবস্থা আছে।
এখানে কতটি লাশ দাফর করা হয়েছে তার কোনো হিসাব নেই। ২০১৩ খ্রিস্টাব্দে এই গণনায় দেখা যায় যে যায়, এখানে প্রতিদিন গড়ে ৩০-৩৫টি লাশ দাফন করা হয়। সপ্তাহে প্রায় ২০০-২৫০টি লাশ দাফন করা হচ্ছে। এখানে ব্রিটিশ আমল ও পাকিস্তান আমলের বেশ কিছু কবর সংরক্ষিত আছে।
ঢাকা সিটি কর্পেরেশান এই গোরস্থানের ব্যবস্থানার দায়িত্বে নিয়োজিত।
জাতীয় অধ্যাপক (বাংলাদেশ)
জাতীয় অধ্যাপক বাংলাদেশের বিশেষ রাষ্ট্রীয় সম্মাননা যা বাংলাদেশ সরকার কতৃর্ক শিক্ষা, জ্ঞান-বিজ্ঞান ও গবেষণার জন্যে দেশের বিশিষ্ট পণ্ডিত, চিন্তাবিদ এবং শিক্ষকগণকে প্রদান করা হয়। ১৯৭৫ সাল থেকে এই সম্মাননা প্রবর্তিত হয়। সাধারণত পাঁচ বছর মেয়াদের জন্যে কোনো ব্যক্তি জাতীয় অধ্যাপক হিসেবে নিযুক্তি পেয়ে থাকেন, তবে ক্ষেত্রবিশেষে দীর্ঘতর মেয়াদের জন্যেও পুনর্নিয়োগ দেয়া হয়।
বাংলাদেশে সর্বপ্রথম ১৯৭৫ সালের ১৭ মার্চ জাতীয় অধ্যাপক পদে তিন জনকে নিয়োগ দেয়া হয়। তাঁরা হলেন, শিল্পাচার্য জয়নুল আবেদীন, শিক্ষকদের শিক্ষক অধ্যাপক আবদুর রাজ্জাক এবং পরিসংখ্যানবিদ কাজী মোতাহার হোসেন। ১৯৯৪ সালে প্রথম নারী অধ্যাপক হিসেবে নিয়োগ দেয়া হয় সুফিয়া আহমেদকে।
শিক্ষা মন্ত্রণালয়ের "জাতীয় অধ্যাপক নির্ধারণ কমিটি" কর্তৃক এই নিয়োগ কাজ সম্পন্ন হয়। কমিটির সদ্যদের মধ্যে থাকেন শিক্ষামন্ত্রী, স্থানীয় সরকারমন্ত্রী, পররাষ্ট্রমন্ত্রী এবং দুই জন সাবেক জাতীয় অধ্যাপক। সাধারণত শিক্ষামন্ত্রী কমিটির সভাপতির দায়িত্ব পালন করেন। এই কমিটির সিদ্ধান্ত ও মনোনয়ন অনুযায়ী প্রধানমন্ত্রীর সুপারিশক্রমে রাষ্ট্রপতি এই নিয়োগ কাজ সম্পন্ন করেন।
নির্বাচিত জাতীয় অধ্যাপকবৃন্দকে বিশ্ববিদ্যালয় মঞ্জুরী কমিশন কর্তৃক মাসিক হারে ভাতা প্রদান করা হয়ে থাকে। এ পদে থাকাকালীন অধ্যাপকবৃন্দ যে কোনো দেশে ভ্রাম্যমান অধ্যাপক হিসেবে যোগদান করেতে পারেন। তবে কর্মরত থাকাকালীন অধ্যাপকবৃন্দ দ্বিতীয় কোনো কর্মসংস্থানের সাথে জড়িত হতে পারেন না।
দ্বীপ
চারিদিকে পানি বা জল দ্বারা পরিবেষ্টিত ভূখণ্ডকে দ্বীপ বলা হয়। নিকটবর্তী একাধিক দ্বীপের গুচ্ছকে দ্বীপপুঞ্জ বলা হয়।
দ্বীপ প্রধানত দুই রকমের হয় -- মহাদেশীয় দ্বীপ এবং মহাসাগরীয় দ্বীপ।এছাড়া কৃত্রিম দ্বীপও রয়েছে।
মহাদেশীয় দ্বীপ হল মহাদেশের কোনো অংশ সমুদ্রের পানিতে ডুবে গিয়ে কিছু অংশ যদি স্থল দেখা যায় সেটা।আর মহাসাগরেরর মাঝে, স্থলের সংযোগ নাই এমন দ্বীপ হল মহাসাগরীয় দ্বীপ।
দ্বীপ শব্দটির উৎপত্তি হলো "দুই দিকে অপ (পানি) যার", অর্থাৎ চতুর্দিকে পানি বা জল বেষ্টিত ভূখণ্ড হতে।
নানাভাবে দ্বীপ সৃষ্টি হতে পারে, যেমন পলি সঞ্চিত হয়ে, আগ্নেয়গিরির অগ্ন্যুৎপাত থেকে, অথবা প্রবাল সঞ্চিত হয়ে। অস্ট্রেলিয়া মহাদেশকে অনেক সময় বিশ্বের বৃহত্তম দ্বীপ বলা হয়। এর পরেই রয়েছে গ্রিনল্যান্ড। বাংলাদেশের সেন্ট মার্টিন্স দ্বীপ একটি প্রবাল দ্বীপ। বাংলাদেশের বৃহত্তম দ্বীপ হলো ভোলা।
নড়াইল ভিক্টোরিয়া কলেজ
নড়াইল ভিক্টোরিয়া কলেজ নড়াইল জেলা সদরে অবস্থিত নড়াইল ভিক্টোরিয়া কলেজ বাংলাদেশের একটি ঐতিহ্যবাহী শিক্ষাপ্রতিষ্ঠান। ১৮৮৬ খৃস্টাব্দে তৎকালীন স্থানীয় জমিদারদের প্রচেষ্টায় ঐতিহ্যবাহী এ কলেজটি প্রতিষ্ঠিত হয়। তখন থেকে সুনাম ও গৌরবোজ্জ্বল ফলাফল দেখিয়ে আসছে এ কলেজের ছাত্র-ছাত্রীরা। শিক্ষার আলো ছড়িয়ে দিতে রেখেছে অপরিসীম ভূমিকা। ১৯৮০ থৃস্টাব্দে কলেজটি সরকারীকরণ করা হয়। তখন থেকে একে নড়াইল সরকারি ভিক্টোরিয়া কলেজ নামেও আখ্যায়িত করা করা হয়। ১৯৯৭ খৃস্টাব্দে এ কলেজে ব্যাচেলরস অনার্স কোর্স চালু হয়। বর্তমানে (২০০৯) নয়(৯)টি বিষয়ে ব্যাচেলরস অনার্স ও চার(৪)টি বিষয়ে মাস্টার্স কোর্স চালু আছে। ২০০৩-০৪ শিক্ষাবর্ষ থেকে কলেজটিতে বাংলা, দর্শন, ব্যবস্থাপনা ও গণিত বিষয়ে মাস্টার্স কোর্স চালু করা হয়।
মার্টিন নিম্যোলার
ফ্রিডরিখ গুস্তাফ এমিল মার্টিন নিম্যোলারবা মার্টিন নিম্যোলার (জার্মান: Friedrich Gustav Emil Martin Niemöller) (জন্ম:১৮৯২ - মৃত্যু: ১৯৮৪) ছিলেন জার্মানির একজন নাৎসিবিরোধী ধর্মযাজক, কবি ও গ্রন্থকার। জীবনের প্রথম দিকে তিনি ছিলেন ন্যাশনাল কনজার্ভেটিব দল এবং এডলফ হিটলারের সমর্থক। তবে পরবর্তীতে তিনি ছিলেন কনফেশনাল চার্চের প্রতিষ্ঠাতাদের অন্যতম; এরা জার্মান প্রটেস্ট্যান্ট চার্চগুলোর নাৎসীকরনের বিরুদ্ধে সোচ্চার ছিল। এছাড়া তিনি নাৎসিদের আরিয়ান প্যারাগ্রাফের অন্যতম বিরোধী ছিলেন । ১৯৫০ সাল পর্যন্ত তিনি শান্তিবাদি ও যুদ্ধ বিরোধী হিসেবে সমাজের বিভিন্ন স্তরে কাজ করেন। তিনি ভিয়েতনাম যুদ্ধের সময় হো চিন মিনের সাথে দেখা করেন এবং পারমানবিক অস্ত্র অপসারণের ক্যাম্পেইনের সাথে যুক্ত হন।
তাঁর "ওরা প্রথমতঃ এসেছিল" (ইংরেজি: ) শীর্ষক কবিতাটি বিশ্বের সর্বত্র জনপ্রিয়। কবিতাটির প্রথম কয়েক লাইন এ রকম :
১৯৮৪ খৃস্টাব্দে তাঁর মৃত্যু হয়।
বৃত্তের বাইরে
বৃত্তের বাইরে এটি ২০০৯-এর একটি বাংলাদেশী চলচ্চিত্র। চলচ্চিত্রটি ২০০৯-এ অস্কার বাংলাদেশ কমিটি এ চলচ্চিত্রটিকে ৮২তম অস্কারের সেরা বিদেশী ভাষার চলচ্চিত্র হিসেবে একাডেমি পুরস্কারের জন্য বাংলাদেশ থেকে নিবেদন করেছিল। ইমপ্রেস টেলিফিল্ম এর ব্যানারে নির্মিত এ ছবিটি পরিচালনা করেছেন গোলাম রাব্বানী বিপ্লব। ২০০৭-এ তিনি স্বপ্নডানায় নির্মাণ করে দারুণ আলোচিত হয়েছেন। ভারতের গোয়ায় অনুষ্ঠেয় ৪০তম আন্তর্জাতিক চলচ্চিত্র উৎসবের প্রতিযোগিতা বিভাগের জন্যও ছবিটি মনোনীত হয়।
জীবনদর্শন ও অর্থনৈতিক ব্যবস্খা হচ্ছে "বৃত্তের বাইরে" ছবিটির মূল ভাবনা। ব্যক্তি স্বাতন্ত্র্যের সাথে বাজার ব্যবস্থার সংঘাতের মধ্যে ষাটোর্ধ্ব অতিসাধারণ এক গ্রামীণ বংশীবাদক হরিপদ পাল আর তার পালক-পুত্র মকবুলের রাজধানী শহর দেখতে আসার ঘটনাকে কেন্দ্র করে আবর্তিত হয়েছে এ ছবির কাহিনী । হরিপদ পাল উত্তর বঙ্গের কোনো এক অজপাড়া গাঁয়ের বংশীবাদক। সে হিন্দু হয়েও দত্তক নিয়েছে মকবুল নামের একটি মুসলমান ছেলেকে। এক সাংবাদিক এই বংশীবাদকের খোঁজ পেয়ে তার একটি সাক্ষাৎকার নেন। তা পত্রিকায় মুদ্রিত ও প্রকাশিত হয়। সেলিম নামের এই সাংবাদিকটি আবার ওই গ্রামে যান এবং হরিপদ পালকে ঢাকায় আসার আমন্ত্রণ জানান। শহর দেখার কৌতূহলে ঢাকায় আসে হরিপদ পাল ও মকবুল। ঢাকায় আসার পর হরিপদ বুঝতে পারেন তার শিল্পী-সত্ত্বাকে ব্যবসার পুঁজিতে পরিণত করার চেষ্টা চলছে, তার প্রতিভাকে পণ্যে পরিণত করার চেষ্টা চলছে। তিনি তখন এই বৃত্তকে ভেঙ্গে গ্রামে ফিরে যাওয়ার জন্য ব্যস্ত হয়ে পড়েন। এ রকম একটি কাহিনীর মধ্য দিয়েই প্রতিষ্ঠানের বিরূদ্ধে সাধারণ মানুষের মুক্তিস্পৃহার চিত্র ফুটিয়ে তোলা হয়েছে।
৩৫ মি.মি. (১:১.৮৫), ডলবি ডিজিটাল (৫:১) ফরম্যাটে নির্মিত। ছবিটির দৈর্ঘ্য ৮৭ মিনিট। ছবিটিতে ইংরেজি সাব-টাইটেলসহ প্রদর্শিত হবে। ‍‌‌
বঙ্গদর্শন
বঙ্গদর্শন উনিশ শতাব্দীতে প্রকাশিত একটি বাংলা মাসিক সাহিত্য পত্রিকা বা সাময়িকপত্র। এর প্রতিষ্ঠাতা সম্পাদক ছিলেন বাংলা কথাসাহিত্যের অন্যতম স্থপতি বঙ্কিমচন্দ্র চট্টোপাধ্যায়।
১২৭৯ বঙ্গাব্দের ১লা বৈশাখ (১৮৭২ খৃস্টাব্দ) তারিখে মাসিক "বঙ্গদর্শন" পত্রিকার প্রথম সংখ্যা প্রকাশিত হয়। সে সময় বাংলা দেশে কোন উন্নতমানের সাময়িক পত্র ছিল না। ১২৭৯ বঙ্গাব্দের বৈশাখ থেকে ১২৮২ বঙ্গাব্দের চৈত্র মাস অবধি এর সম্পাদক ছিলেন বঙ্কিমচন্দ্র চট্টোপাধ্যায়। ১২৮৩ বঙ্গাব্দে এর প্রকাশ স্থগিত থাকে। ১২৮৪ বঙ্গাব্দ থেকে পত্রিকাটি পুনঃপ্রকাশিত হয় সঞ্জীবচন্দ্র চট্টোপাধ্যায়ের সম্পাদনায়। শ্রীশচন্দ্র মজুমদার ১২৯০ বঙ্গাব্দের কার্তিক থেকে মাঘ পর্যন্ত ৪টি সংখ্যার সম্পাদকের দায়িত্ব পালন করেন। ১৩০৮ বঙ্গাব্দ থেকে ১৩১২ বঙ্গাব্দ পর্যন্ত বিশ্বকবি রবীন্দ্রনাথ ঠাকুরের সম্পাদনায় "বঙ্গদর্শন" নবপর্যায়ে ৫ বৎসর প্রকাশিত হয়।
আবিদ আজাদ
আবিদ আজাদ আধুনিক বাংলা কবি। তিনি বাংলাদেশের কবিতার ইতিহাসে সত্তর দশকের সঙ্গে চিহ্নিত।
১৯৫২ সালের ১৬ নভেম্বর কিশোরগঞ্জের চিকনিরচরে তিনি জন্মগ্রহণ করেন। সত্তরের কালপর্বে কবিতার ভুবনে আবিদ আজাদের (১৯৫২-২০০৫) আবির্ভাব। প্রথম কাব্যগ্রন্থ ঘাসের ঘটনা (১৯৭৬) প্রকাশের সঙ্গে সঙ্গেই তরুণতম কবি হিসেবে পাঠক ও বোদ্ধা মহলের দৃষ্টি আকর্ষণ করতে সমর্থ হন। ষাটের দশকের সংগ্রাম, সংঘাত, আন্দোলন, একাত্তরের মুক্তিযুদ্ধ সত্তরের কবিদের মানস গঠনে ক্রিয়াশীল ছিল। তিনি সাহিত্যের কাগজ ‘শিল্পতরু’র সম্পাদক ছিলেন।
তাঁর প্রথম প্রকাশিত কাব্যগ্রন্থের নাম ঘাসের ঘটনা। এটি ১৯৭৬ সালে প্রকাশিত হয়। বনতরুদের মর্ম তাঁর ২য় কাব্যগ্রন্থ, এটি প্রকাশিত হয় ১৯৭৮ খ্রিষ্টাব্দে।
এছাড়াও তাঁর আরো কিছু বই রয়েছে।
তিনি তার কবিতার জন্য বঙ্গবন্ধু সাহিত্য পুরস্কার (১৯৭৬), শহীদ জিয়া স্মৃতি পুরস্কার (১৯৮৩), আমি তুমি ও সে পুরস্কার (১৯৮৪), চারণ সাহিত্য পুরস্কার (১৯৮৬), আবুল হাসান স্মৃতি পুরস্কার (১৯৮৯), মাইকেল মধুসূদন একাডেমি পুরস্কার (১৯৯৪, পশ্চিমবঙ্গ) লাভ করেন। ২০১৮ সালে মরণোত্তর সা’দত আলি আখন্দ সাহিত্য পুরস্কার লাভ করেন।
তিনি ২০০৫ সালের ২২ মার্চ ৫২ বছর বয়সে ঢাকার শমরিতা হাসপাতালে মৃত্যুবরণ করেন।
শ্যামপুর চিনি কল লিমিটেড
শ্যামপুর চিনিকল লিমিটেড বাংলাদেশের রংপুর জেলায় অবস্থিত একমাত্র ভারী শিল্প প্রতিষ্ঠান।
বিভাগীয় শহর রংপুর থেকে ১৫ কিলোমিটার পশ্চিমে বদরগঞ্জ উপজেলার গোপালপুর ইউনিয়নের শ্যামপুর রেল স্টেশনের পাশে প্রায় ৭৮ একর জমির উপর অবস্থিত শ্যামপুর চিনি কলটি বাংলাদেশ চিনি ও খাদ্য শিল্প কর্পোরেশনের অধীনস্থ এবং রংপুর এলাকার একমাত্র কৃষি ভিত্তিক ভারী শিল্প প্রতিষ্ঠান।
১৯৬৫ সালে চিনি কলটির নির্মাণ কাজ শুরু হয়ে ১৯৬৭ সালে শেষ হয় এবং ১৯৬৭-৬৮ সাল থেকে এটি চিনি উত্পাদন প্রক্রিয়া শুরু করে। স্বাধীনতা লাভের পর, ১৯৭২ সালে বাংলাদেশ সরকার এই প্রতিষ্ঠানটিকে রাষ্ট্রায়াত্ত্ব প্রতিষ্ঠান হিসেবে ঘোষণা করে।
এই কলটির বার্ষিক চিনি উৎপাদন ক্ষমতা ১০,১৬১ মেট্রিক টন।
এছাড়াও চিটাগুড়, ব্যাগাস ও প্রেসমাড অন্যতম উপজাত-দ্রব্য ।
চিনিকলের চিটাগুড় কাঁচামাল হিসেবে ব্যবহার করে গড়ে উঠেছে রংপুর ডিষ্ট্রিলারিজ এণ্ড ক্যামিকেল ইন্ডাষ্ট্রিজ লিঃ।
নিউ হরাইজন্স
নিউ হরাইজন্স () একটি আন্তঃগ্রহ মহাকাশ প্রোব যা জানুয়ারি ১৯, ২০০৬ সালে নাসার নিউ ফ্রন্টিয়ার্স কর্মসূচির অংশ হিসেবে উৎক্ষেপন করা হয়। এস অ্যালেন স্টার্নের নেতৃত্বে একটি দলের সহোযোগীতায় অ্যাপ্লাইড ফিজিক্স ল্যাবরেটরি (এপিএল) এবং সাইথইস্ট রিসার্চ ইনস্টিটিউট কর্তৃক নির্মিত এই মহাকাশযান প্লুটো, তার চাঁদ এবং কাইপার বেষ্টনী গবেষণার উদ্দেশ্যে তৈরি করা হয়েছিল।
এটি ২০০৬ খৃস্টাব্দের জানুয়ারিতে ফ্লোরিডার কেপ ক্যানাভেরাল এয়ারফোর্স স্টেশন থেকে উৎক্ষেপিত। এটি মার্কিন যুক্ত রাষ্ট্রের নভোগবেষণা প্রতিষ্ঠান নাসার একটি প্রকল্প। প্রকল্প প্রধান নভোবিজ্ঞানী অ্যালান স্ট্যারন। এটি ২০১৫ খৃস্টাব্দের মধ্যে প্লুটোতে পৌঁছুবে বলে পরিকল্পনা করা হয়েছে। প্লুটো যাওয়ার পথে এটি বৃহস্পতিগ্রহের গাঁ ঘেঁষেই মহাকাশ পরিভ্রমণ করছে। প্লুটোর অবস্থান পৃথিবী থেকে অনেক দূরে বলে বৃহস্পতির মহাকর্ষ বল কাজে লাগিয়ে নিউ হরাইজনস্‌ নিজ গতি বৃদ্ধি করেছে। তবে এটি এ যাবৎ প্রেরিত সবচেয়ে বেশী দ্রুত গতি সম্পন্ন মহাকাশযান। বর্তমানে এর গতি ঘণ্টায় ৫০ হাজার মাইল। মহাকাশ বিজ্ঞানীদের লক্ষ্য এই মহাকাশযান ৩৪ গিগাবাইট পরিমাণের উপাত্ত সংগ্রহ করে পৃথিবীতে প্রেরণ করবে। পৃথিবী থেকে ৬০০ মিলিয়ন মাইলেরও অধিকতর দূরত্ব থেকে ফটো ও অন্যান্য উপাত্ত পাঠাচ্ছে। এতে অত্যন্ত শক্তিশালী ক্যামরা সংযোগ করা হয়েছে।
নিউ হরাইজন্স মিশনের লক্ষ্য প্লুটো গ্রহ এবং এর উপগ্রহ শ্যারন সম্পর্কিত তথ্যাদি, কাইপার বেষ্টনী এবং সৌরজগতের প্রাথমিক গঠন উন্মোচন করা। মহাকাশযানটি প্লুটো এবং শ্যারনের পৃষ্ঠ, পরিবেশ এবং সংশ্লিষ্ট তথ্য সংগ্রহ করবে। এছাড়া কাইপার বেষ্টনীর অন্যান্য বিষয়ও জানার প্রচেষ্টা চালাবে নিউ হরাইজনস। ১৯৬২ থেকে ১৯৭৩ পর্যন্ত নাসা পরিচালিত ম্যারিনার প্রকল্প যা বুধ, শুক্র এবং মঙ্গল গ্রহ গবেষণার জন্য প্রেরিত হয়েছিল, তার থেকে প্রায় ৫,০০০ গুণ বেশি তথ্য নিউ হরাইজন্স সংগ্রহ করতে পারবে।অফিসিয়াল ওয়েবসাইট
নাগরিক বিজ্ঞান
প্রেস কভারেজ
অন্যান্য
কামান (দ্ব্যর্থতা নিরসন)
কামান বলতে বোঝানো হতে পারে -
কামান (অস্ত্র)
কামান এক প্রকারের আগ্নেয়াস্ত্র। লোহা বা অন্য ধাতুর দ্বারা নির্মিত নলের মধ্যে গোলা এবং বারুদ ভরে তাতে বিস্ফোরণ ঘটিয়ে কামান চালনা করা হয়, বিস্ফোরণের ফলে কামানের গোলাটি সজোরে নলের খোলা মুখ দিয়ে বেরিয়ে আসে।
কামানের ব্যবহার ব্যাপকভাবে চালু হয় চীন দেশে, মধ্যযুগে বিশেষ করে ১২শ শতক থেকে। ১২৬০ সালে মধ্যপ্রাচ্যে মমলুক ও মোঙ্গোলদের মধ্যে সংঘটিত আইন জালুতের যুদ্ধে সর্বপ্রথম হস্তচালিত কামান ব্যবহার করা হয়। ১৩শ শতকে ইউরোপের আইবেরীয় উপদ্বীপে (আধুনিক স্পেন ও পর্তুগাল) কামানের ব্যবহার শুরু হয়।
কামানের ইতিহাস কয়েক শত বছরের পুরনো। ধারনা করা হয় যে, ১৩ শ’ শতাব্দীতে আইবেরিয়া উপদ্বীপের যুদ্ধে ইউরোপে সর্বপ্রথম কামান ব্যবহৃত হয় । এই যুদ্ধে স্পেনের সৈন্যরা মুসলিম বাহিনীর বিরুদ্ধে যুদ্ধে অবতীর্ণ হয়। মধ্যপ্রাচ্যেও একই সময়ে কামানের ব্যবহারের প্রমান পাওয়া যায়। ১৩৪৬ সালে ক্রেসির যুদ্ধে বৃটেনে কামান ব্যবহৃত হয়। মধ্যযুগের পর ভারী কামানের পরিবর্তে হালাকা ও সহজে বহনযোগ্য কামান তৈরী শুরু হলে বেশীরভাগ কামানই পরিত্যাক্ত হয়। সেই সাথে প্রযুক্তিগত দিক দিয়ে কামানের বেশ উন্নতি পরিলক্ষিত হয়। এর নকশায় উন্নয়ন সাধন করা হয় যাতে তা প্রতিপক্ষের গোলন্দাজ বাহিনীর বিরুদ্ধে টিকে থাকতে পারে। গ্রেট বৃটেনের রাজকীয় নৌবাহিনীর জাহাজে কামান সংযোজন করা হয়। এর নলের ভিতরে রিফলিং এর পরিবর্তন আনা হয় যাতে করে নির্ভূলভাবে নিশানায় আঘাত হানতে পারে। ক্রমেই কামানের নিশানা অব্যর্থ হতে শুরু করে। এবং এক সময় বিপক্ষ সেনাদের জন্য বিশেষ করে পদাতিক বাহিনীর বিরুদ্ধে ব্যাপক সফলতা লাভ করতে শুরু করে। বিশেষ করে প্রথম বিশ্বযুদ্ধে কামানের গোলাবর্ষন ছিল মৃত্যুর একটি বড় কারণ।
বিবি মরিয়ম কামান বাংলাদেশে মুঘল আমলে নির্মিত কামানের একটি নিদর্শন। সুবাদার মীর জুমলার আমলে এটি আসাম যুদ্ধে ব্যবহৃত হয়। প্রায় ত্রিশ টন ওজনের এই বিশাল কামনটি সোয়ারিঘাটে স্থাপন করা হয়েছিল। বর্তমানে এটি ওসমানি উদ্যানে স্থাপিত রয়েছে।
জিনা ডেভিস
ভার্জিনিয়া এলিজাবেথ ডেভিস যিনি সংক্ষেপে জিনা ডেভিস নামে পরিচিত (জন্ম: জানুয়ারি ২১, ১৯৫৬) একজন গোল্ডেন গ্লোব পুরস্কার ও একাডেমি এওয়ার্ড বিজয়ী মার্কিন চলচ্চিত্র ও টেলিভিশন অভিনেত্রী এবং প্রাক্তন ফ্যাশন মডেল। তিনি ১৯৮৮ খ্রীস্টাব্দে "দি এক্সিডেন্টাল টুরিস্ট" ছবিতে অভিনয়ের জন্য সেরা সহকারী অভিনেত্রী শ্রেণীতে একাডেমি পুরস্কার বা অস্কার পুরস্কার লাভ করেন। তাঁর অভিনীত উল্লেখযোগ্য ছবির মধ্যে রয়েছে "টুট্‌সি", "থেলমা অ্যান্ড লুইস", "দি ফ্লাই", "এ লীগ অফ দেয়ার ওন", ও "স্টুয়ার্ট লিট্‌ল"। বর্তমানে তিনি "কমান্ডার ইন চীফ" নামক জনপ্রিয় টিভি সিরিজে মার্কিন রাষ্ট্রপতির ভূমিকায় অভিনয় করছেন।
জাতির পিতার পরিবার-সদস্যদের নিরাপত্তা আইন-২০০৯
জাতির পিতার পরিবার-সদস্যদের নিরাপত্তা আইন-২০০৯ বাংলাদেশের একটি বিশেষ আইন এবং বাংলাদেশে সমালোচিত আইনগুলোর মধ্যে অন্যতম। আইনটি ১৩ অক্টোবর ২০০৯-এ বাংলাদেশ জাতীয় সংসদে গৃহীত হয়।
২০০১ সালে আওয়ামী লীগ নেতৃত্বাধীন তৎকালীন সরকার কর্তৃক এই আইনটি 'জাতির পিতার পরিবারের সদস্যদের নিরাপত্তা বিল-২০০১' নামে সংসদে উপস্থাপিত হয় এবং ২০ জুন ২০০১ খ্রীস্টাব্দের ২৯ নম্বর আইন হিসাবে গৃহীত হয়। পরবর্তীতে বাংলাদেশ জাতীয়তাবাদী দল নেতৃত্বাধীন সরকার অষ্টম সংসদে ২ ডিসেম্বর ২০০১ খ্রীস্টব্দের ৬০ নম্বর আইনের মাধমে তা্ রহিত করে। ৫ অক্টোবর ২০০৯ তারিখে উপর্যুক্ত রহিত আইনটি নতুনভাবে প্রণয়নের জন্য সংসদে একটি বিল উত্থাপন করা হয়। ২০০৯-এ আ্ইনটি সংসদে সর্বোসম্মতভাবে গৃহীত হলেও এ সময় সংসদে প্রধান বিরোধী দল বিএনপির নেতৃত্বাধীন চারদলীয় জোটের কোনো শরিক দল সংসদে উপস্থিত ছিলো না।
বাংলাদেশের জাতির পিতা বঙ্গবন্ধু শেখ মুজিবুর রহমানকে ১৯৭৫ খ্রীস্টাব্দের ১৫ আগস্ট সপিরবারে হত্যা করা হয়। তবে বিদেশে অবস্থানরত তাঁর দুই কন্যা শেখ হাসিনা ও শেখ রেহানা বেঁচে গিয়েছিলেন। পরবর্তীতে জাতির পিতার পরিবারের জীবিত সদস্যদের একাধিকবার হত্যার চেষ্টা করা হয়েছে। এ জন্য ওই সদস্যদের নিরাপত্তা রক্ষায় রাষ্ট্র কর্তৃক ব্যবস্খা গ্রহণ করার লক্ষ্যে এ আইনটি করা হয়। সংশ্লিষ্ট বিলের সঙ্গে উপস্থাপিত সরকারি বক্তব্যেও এই উদ্দেশ্য বিশদ ব্যাখ্যা করা হয়েছে।
শেখ মুজিবর রহমান বাংলাদেশের জাতির পিতা হিসাবে রাষ্ট্রীয়ভাবে স্বীকৃত। আইনের ২ ধারায় বলা হয়েছে, "জাতির পিতা" অর্থ স্বাধীনতার ঘোষণাপত্রে উল্লিখিত বাংলাদেশের অবিসংবাদিত নেতা বঙ্গবন্ধু শেখ মুজিবুর রহমান যিনি বাঙালি জাতির স্বাধীনতার রূপকার, বাংলাদেশের স্খপতি এবং সংবিধান (চতুর্থ সংশোধনী) আইন, ১৯৭৫-এর ধারা ৩৪-এর দফা(খ) দ্বারা সাংবিধানিকভাবে জাতির পিতা হিসেবে স্বীকৃত। "পরিবারের সদস্য" অর্থ জাতির পিতার জীবিত দুই কন্যা এবং তাঁদের সন্তানাদি। ৩ নম্বর ধারায় বলা হয়েছে, আপাতত বলবৎ অন্য কোনো আইনে যা কিছুই থাকুক না কেন, এই আইনের বিধানাবলি কার্যকর হবে।
এই আইনে শেখ হাসিনা ও শেখ রেহানা এবং তদীয় বংশধর ভিআইপি নিরাপত্তা ও সরকারিভাবে নিরাপদ ও সুরক্ষিত আবাসন এবং প্রয়োজনীয় অন্য সুবিধাদি পাওয়ার কথা বলা হয়েছে। স্পেশাল সিকিউরিটি ফোর্সেস অর্ডিন্যান্স-১৯৮৬ এর আওতায় জাতীয় অতি গুরুত্বপূর্ণ ব্যক্তিবর্গের (ভিআইপি) জন্য যে নিরাপত্তা ব্যবস্খা করা হয়। আইনের ৪ নম্বর ধারায় সরকার জাতির পিতার পরিবার-সদস্যদের আজীবন যেকোন স্থানে সেরকম নিরাপত্তা প্রদান করার কথা বলা হয়েছে। এ নিরাপত্তা প্রদানের ক্ষেত্রে সরকার পরিবার-সদস্যদের মতামতকে প্রাধান্য দেওয়ার কথাও উল্লেখি হয়েছে। একই ধারার উপধারা ৩-এ, সরকার জাতির পিতার পরিবার-সদস্যদের প্রত্যেকের জন্য নিরাপদ ও সুরক্ষিত আবাসনের ব্যবস্খা গ্রহণ এবং সেই বিবেচনায় প্রয়োজনীয় অন্য সুবিধাদি প্রদান করার বিধান রাখা হয়েছে।
অরবিস ইন্টারন্যাশনাল
অরবিস একটি উড়ন্ত চক্ষু হাসপাতাল যা দেশ থেকে দেশে উড়ে গিয়ে আধুনিক চক্ষু চিকিৎসা প্রদান করে এবং স্থানীয় চিকিৎসকদের সর্বাধুনিক চিকিৎসা পদ্ধতি সম্পর্কে প্রশিক্ষণ প্রদান করে। এটিকে "উড়ন্ত চক্ষু" বলেও অভিহিত করা হয়। এই বিমান-হাসপাতালটি প্রথম বাংলাদেশে আসে ১৯৮৫ খৃস্টাব্দে।